text:
Amaze imyaka irenga icyenda ahanganiye kwimenyekanisha mu ruhando rw’abaraperi. Afite alubumu zigera kuri ebyiri. Ari mu baraperi bafite izina rikomeye mu Rwanda ndetse yegukanye amashimwe atandukanye anahatana mu marushanwa afite izina rikomeye.
Ama G The Black ari mu bakunzwe cyane mu muziki nyarwanda
Yakoze indirimbo nyinshi zanyuze benshi mu myaka amaze muri iki cyibuga cy’umuziki cyidahira benshi. Yatangiye kumvikana mu mitwe y’Abanyarwanda anahangwa amaso na benshi binyuze mu ndirimbo yise ‘Uruhinja’ yatumbagije izina rye. Umuziki awufatanya no gukanika ibyuma bikonjesha (frigo) yasaruyemo amafaranga yo gukomeza gukora ibihangano n’ayo yakoresheje mu kubaka inzu ye bwite atuyemo ubu.
INYARWANDA yagendereye aho Ama G The Black atuye. Yitaruye abahanzi bagenzi be (benshi batuye i Nyamirambo). Atuye mu kagari ka Kamashashi mu murenge wa Nyarugunga muri Kicukiro mu mujyi wa Kigali. Yabaye kimenyabose, abaturanyi be barakurangira neza kugeza ugeze ku icumbi ry’uyu muraperi uherutse kwibaruka.
Uyu muraperi yitegeye umusoza wa Masaka n’igishanga cyirombereje kugeza ku kiraro gitandukanya akarere ka Kicukiro n’Akarere ka Bugesera mu Ntara y’Uburasirazuba. Utereye amaso kuri uyu musozi, ubona ibikorwa by’iterambere nk’Uruganda rw’Inyange ndetse n’ahari kubakwa icyicaro cya Magerwa.
Kwa Ama- G The Black.....
Muri karitsiye atuyemo, Ama G The Black acyikijwe n’ibiti by’ishyamba n’ibihuru biri mu gisambu. Aturanye n’utubari turenze tubiri. Aho atuye hari inyubako nyinshi zikiri kuzamurwa. Utuyira duhuza abaturanyi ni ibitaka nko muri metero ijana zirenga ni ho ubona kaburimbo, ujya i Remera cyangwa se ugana i Kabuga.
Uvuye i Remera, ufata umuhanda wo ku kibuga cy’indege Mpuzamahanga cya Kigali, ugaca ku Gasaraba, mu Kajagari, Ingoro Ndangamurage y’ahazwi nko kwa Habyarimana, Nyarugunga, Feri ya nyuma ni ku mudugudu w’abademobe. Iyo ugeze aha, ufata urugendo rwa metero zirenga ijana kugira ngo ugere kwa Ama G The Black mu rugo.
Mbere yo kugera aho Ama G The Black atuye, abaturanyi be bakubwira ko atari umusitari nk’uko benshi babizi, ngo yababereye nk’umuvandimwe kuko yicisha bugufi muri byose. Ibi ngo yabikoze kuva abaye umuturanyi wabo kugeza n’ubu.
Uwitwa Claude twahinduriye imyirondoro ye kubera impamvu z’umutekano we yibuka neza ko Ama G The Black yageze i Kanombe muri 2011. Yavuze ko uyu muraperi yimukiye mu nzu ye ituzuye neza ariko ngo uko iminsi yicumaga ni nako yagiye akomeza kuyubaka anayivugurura kugeza ubu.
Abandi ariko bafata Ama G The Black nk’umusitari kuko aboneka gacye cyane mu ngo z’abaturanyi. Umwe mu baturanyi twaganiriye yagize ati “Impamvu aboneka gacye cyane mu ngo z’abaturanyi. Ubundi kenshi na kenshi aba agenda agakora ibye bijyanye n’akazi ke urumva tumufata nk’umusitari.”
Yavuze ko Ama G The Black n’ubwo ari umusitari uzwi ariko kandi ngo ni umuturanyi mwiza wo gutakira mu gihe runaka. Yagize ati “Eeeeh nta kibazo cye rwose. Iyo umubwiye igitekerezo aracyakira. Iyo ubashije kuganira nawe arakwakira…Nta kibazo kindi afite, ni umuntu mwiza nta kibazo. Ni umuturage utuye dufata nk’umusitari wahageze ukorana n’abantu, wiyambaza akagutabara. Nta kibazo cye!.”
Abaturanyi be bazi neza aho uyu muhanzi atuye
Umusaza twasanze mu kabari kari muri metero nke hafi n'aho Ama G The Black atuye, yatubwiye ko uyu muhanzi bamwibonamo kuko ngo ni kenshi anyura ku kabari akabagurira agacupa, ibintu bituma batamufata nk’umusitari gusa ahubwo nk’umuturanyi. Ati “Ndamuzi. Ajya akunda guca aha kenshi. Rimwe na rimwe ajya anyuzamo akatugurira agacupa.”
Ama- G The Black, mu muziki, yinjiranye umuriri n’ijwi ryihariye bigeze ku ndirimbo "Care" abakobwa bamushinja kubibasira, we akavuga ko ari ‘ukuri kuryana mu gutwi’ , yakoze kandi “Ibyabana”, “Mana yanjye” yahuriyemo na Bruce Melodie, “Ikotomoni” kugeza ku ndirimbo “Umuntu” itaravuzweho rumwe, yumvikanamo ubusobanuro bw’ububi bw’umuntu. Abayumvise bafite icyo basigaranye bashingiye ku byo bazi ‘ku muntu’.
Uyu muhanzi ari ku rutonde rw’abahanzi bafite ingo i Kanombe mu karere ka Kicukiro. Anagaruka kandi ku rutonde rw’Abahanzi Nyarwanda babana byemewe n’amategeko n’abafasha babo. Mu ndirimbo ye ‘Nyabarongo’ yakoranye na Safi hari aho aririmba agira ati “Njye Kigali nzayisaziramo nk’umugati cyangwa Imbabura”. Ibyo yaririmbye muri iyi ndirimbo rero ari kubishyira mu bikorwa dore ko yamaze kubaka inzu ye muri Kigali. Ni mu gihe yageze muri Kigali mu mwaka wa 2011.
AMAFOTO:
Aha ni hafi n'ibitaro bya Gasirikare biherereye i Kanombe. Uyu muhanda urawukomeza iyo ujya kwa Ama G
Uwo muhanda ukata ibumoso uba ujya kwa Habyaramina, ntabwo ariwo unyuramo, ahubwo ukomeza imbere nka metero zirenga magana atatu kugira ngo ugere kwa Ama-G The Black
Umuhanda w'igitaka ujya kwa Ama-G The Black
Ibiti biri mu gisambu cyiri imbere y'urugo rwa Ama-G The Black
Ku irembo kwa Ama-G The Black
Imihanda iri gukorwa muri uyu mudugudu utuwemo na Ama-G The Black
REBA HANO AMASHUSHO AGARAGAZA AHO AMA-G THE BLACK ATUYE
AMAFOTO: CYIZA EMMANUEL
VIDEO: NIYONKURU ERIC


c: text/html

text:
30/08/2017, Ubwanditsi.
Mu myemerere y’abanyarwanda bemera ko hari abantu bafite ubumenyi n’ububasha bwihariwe mu kuvura indwara cyangwa se mu guterereza abandi ibyago n’amakuba (indwara z’ibisazi bidakira nko kuba ikigoryi/ikimara, gufatira abagabo ntibabe bashyukwa, kuzinga abakobwa bakagwa ku ziko, kubuzwa amajyo n’mahwemo n’abazimu n’ibindi…).
Kubera inzara ya NZARAMBA ikomeje kuyogoza uduce twinshi tw’igihugu, abitwa abayobozi bahakano ko nta nzara iri mu Rwanda, ubu hirya no hino mu gihugu hari abantu bashonje batangiye kwirara mu mirima y’abandi ngo babone baramuka. Mu rwego rwo kwicungira umutekano no kwirinda abajura mu mirima yabo, ubu hari bamwe mu baturage batangiye kuyoboka uburyo bwa gakondo bwo gufatira mu cyuho ababiba. Ubu buryo bwa gakondo bwo kwicungira umutekano, Leta ibufata nk’uburyo bwo kwihorera. Ubuhamya mu mashusho n’amajwi musanga hasi aha.

robotstxt: allowed

filter: keep


text:
Mu gihe kuri uyu wa Gatatu tariki 27 Nzeri 2017 abarimu bagera ku 148 baturuka ku bigo by’amashuri bitandukanye mu gihugu [bakurikiranaga amasomo ku kwandika no gusoma muri kaminuza y’u Rwanda ishami ry’uburezi] bahabwa impamyabushobozi zabo, twashatse kumenya uko bamwe mu barimu bafashe aya masomo babyakiriye, maze badutangariza ko babona ari ingirakamaro cyane ku myigire n’imyigishirize yabo mu buzima bwa buri munsi.
Abarimu bakurikiye aya masomo bigaga mu buryo bw’iyakure hifashishijwe murandasi, aho amasomo yashyirwaga ku rubuga rwa TCOP (Teacher Community Of Practice) hanyuma abanyeshuri bakayakurikira mu buryo bw’amajwi n’amashusho aho baherereye ku bigo byabo, abaganiriye n’umunyamakuru wa NONAHA.com bemeje ko aya masomo atigeze abangamira akazi kabo ka buri munsi nk’abarimu.
Iyo gahunda ikurikiranwa n’Umuryango w’Abarimu bahugura abandi (The Rwanda Mentorship Community of Practice-MCOP), igashyirwa mu bikorwa n’ Ikigo mpuzamahanga kita ku buzima bw’Umuryango (FHI360), igaterwa inkunga na USAID.
Aba banyeshuri batangira kwiga baduhamirije ko bahuraga n’imbogamizi ahanini zishingiye ku ikoranabuhanga batari bamenyera, gusa ngo bitewe n’uko abari babashinzwe bababaga hafi ndetse na bagenzi babo ngo izi mbogamizi ntizabaye ingutu kuko bafashirizwaga igihe.
Nk’uko Bonaventure Bihire, umwarimu wigisha ku rwunge rw’amashuri rwa Muhura Taba, yabitubwiye, yagize ati ’’Itangira ryari rigoye, cyane ko ubu buryo bwo kwiga twifashishije mudasobwa, bwari bushya kuri twe, byakubitiraho ko mu byaro murandasi yaho igenda gahoro, bikadutera impungenge, gusa abadushinzwe batubaye hafi, bakadufashiriza igihe, numva aya masomo ari kimwe mu bisubizo bigamije kuzamura ireme ry’uburezi cyane ko natangiye kubona impinduka zitandukanye nyuma yo kuyiga, ahubwo byaba byiza hashyizwaho uburyo aya masomo yasakara ku barimu benshi cyangwa bose kuko ari ingira kamaro.’’
Abarimu bakurikiranye aya masomo ngo yabafashije byinshi mu myigishirize yo gusoma no kwandika ururimi rw’ikinyarwanda mu cyiciro cya mbere cy’amashuri abanza.
Janviere Micomyiza wigisha ku kigo cy’amashuri abanza cya Mushirarungu mu murenge wa Rwabicuma mu karere ka Nyanza, ni umwe mu baganiriye na NONAHA.com, yagize ati ’’Aya masomo yangiriye akamaro kanini kuko nungutse ubumenyi bwimbitse ku myigire n’imyigishirize y’ururimi rw’Ikinyarwanda ku bana bato, nasobanukiwe ko kugirango umwana agire ubumenyi mu masomo atandukanye ari uko abanza kwiga gusoma no kwandika ururimi kavukire, namenye kandi ko ari iby’ingenzi guha umwanya wo kwisomera ubwabo, kandi ko gusoma bidakorerwa ku ishuri gusa ahubwo bagomba no gutira ibitabo bakajya kwisomera ubwabo mu rugo, ababyeyi babo na bakuru babo bakabafasha bityo nshyiraho uburyo buboneye bw’itira n’itirura ry’ibitabo mu rwego rwo kwirinda akavuyo. Ibi byose nasanze bigerwaho iyo hari imikoranire myiza hagati y’ishuri n’ababyeyi.’’
Micomyiza Janviere ahamya ko aya masomo azamufasha kunoza umwuga
Mwarimukazi Micomyiza, yagize icyo anisabira inzego zishinzwe imyigire n’imyigishirize, yagize ati ’’Icyo nasaba inzego zishinzwe uburezi zose, ni uko hashyirwaho uburyo burambye bwo gusakaza ubu bumenye ku barimu batandukanye, wenda bakaba banatwifashisha nkatwe twakurikiranye izi nyigisho tugahugura bagenzi bacu kuko mbona ibyo nakuye muri ariya masomo byakageze no ku bandi batandukanye twese tugatahiriza umugozi umwe.’’
Twabibutsa ko abarimu bagera ku 148 baturuka ku bigo by’amashuri bitandukanye mu gihugu ari bo baba babukereye kuri uyu wa 27 Nzeri 2017 bambara umwambaro w’abarangije icyiciro cya kabiri cya kaminuza.


text:
Mu cyumweru cyashize ni bwo hasakaye amakuru yo kwiyahura kw’umwe mu bakora amasakoshi witwa Kate Spades. Nyuma ye gato kandi hahise hatangazwa ko Anthony Bourdain wari umunyamakuru ukora ibiganiro byo gutembera isi no guteka kuri CNN yiyahuye. Imiryango y’aba bombi yagiye itangaza ko nta wakekaga ko bakwiyambura ubuzima. Anthony yari umugabo watandukanye n’umugore ariko yari afite umukunzi naho Kate we yari atakibana n’umugabo we mu nzu imwe ariko bataratandukana byemewe n’amategeko.
Ibi sibyo gusa umuntu yashingiraho gusa avuga ko itandukana ry’abashakanye rigira uruhare mu kongera ibitekerezo byo kwiyahura. Ubushakashatsi bwakozwe na National Institute of Healthcare Research yo muri Rockville muri Leta Zunze Ubumwe za Amerika bugaragaza ko abantu batandukanye n’abo bashakanye bafite ibyago bikubye gatatu byo kuba bakwiyahura kurusha abari kumwe n’abo bashakanye. Gutandukana kw'abashakanye 'Divorce' kandi kuza ku mwanya wa mbere mu mpamvu zitera abantu kwiyahura muri Leta Zunze Ubumwe za Amerika.
Ikindi kandi ni uko abagabo ari bo bakunze kunanirwa guhangana n’ingaruka zo gutandukana n’abo bashakanye kugeza ubwo biyambuye ubuzima. Ibi ngo biterwa n’uko iyo urugo rusenyutse, abagore bakunze kumva bafite inshingano zo kwita ku bana babo cyane mu gihe abagabo bakomeza kutakira ko batakaje inshingano zo kuba abayobozi b’urugo, bakumva nta mpamvu yo gukomeza kubaho bafite. Imibare igaragaza ko abagore ari bo bagerageza cyane kwiyahura ariko abagabo akaba ari bo babigeraho kurusha abagore.
Umuntu wiyahura aba arwaye bikomeye ariko akabura ubufasha bwihutirwa
Inyarwanda.com twaganiriye kandi n’umugabo w’umunyarwanda utifuje ko umwirondoro we utangazwa. Yatandukanye n’uwo bashakanye, kugeza ubu hashize imyaka 10. Twagerageje kumubaza niba koko gutandukana n’uwo mwashakanye byatera umuntu gutekereza kwiyahura. Mu kiganiro kirekire twagiranye, yatubwiye ko nawe igihe cyo kumva gupfa bimurutiye kubaho cyamugezeho ariko aza gufashwa n’uko yiringiraga Imana. Avuga ko umugore we batandukanye bapfuye ibibazo bitandukanye birimo kumuca inyuma, kuraguza n’ibindi byinshi. Yagize ati:
Byaba byiza cyane gutandukana bitabaye, nta cyiza cya divorce gusa hari igihe birinda bya bindi ujya wumva ngo abantu bicanye. Niba hariho ikintu kibi kiruta ibindi ku isi ni ugushaka nabi. Ni itangiriro ryo kubura umunezero, ni nk’amarembo y’ikuzimu.
Uyu mugabo yatubwiye ko yatandukanye n’umugore amusigira abana 3 ndetse ngo muri iyo myaka 10 yose abana ntibongeye guca iryera nyina ubabyara. Ibi abibona nk’imwe mu ngaruka zikomeye gutandukana kw’abashakanye bikurura. Avuga ko abana be bafite iryo hungabana ryo kutabana na nyina kandi babizi ko ariho, ndetse ngo n’iyo ari mu mirimo runaka bimwibutsa ko nibura abana bari kuba bari kumwe n’undi mubyeyi wabo iyo aza kuba ahari.
Ihungabana rituruka kuri uku gutandukana kandi nawe ngo ryaramwibasiye kuko nyuma yo gutandukana n’umugore benshi mu nshuti bamushizeho ndetse ngo no kongera gushaka undi muntu babana bizamo ingorane zo kwibaza uko bizagenda aramutse atamukundiye abana. Asoza avuga ko kwiyahura bibaho kubera ko umuntu aba yabuze amahitamo ariko bikaba bidakwiriye kubera ingaruka bisigira abo umuntu aba asize inyuma.
Ni iki kiba cyabaye ngo umuntu yiyahure?
Mu gushaka gusobanukirwa neza, twaganiriye na Dr. Gafaranga Jean Pierre, ni umuganga w’indwara zo mu mutwe adusobanurira ko kwiyahura ari ikibazo kiba cyaturutse ku kuba umuntu arwaye bikomeye ariko ntabashe kubona ubufasha ku gihe. Yagize ati:
Kwiyahura bibaho igihe umuntu yageze mu mihangayiko (stress) imugusha mu rungabangabo (dilemma) yibaza niba yakomeza kubaho cyangwa yahitamo kwiyambura ubuzima. Iyo yiyahuye rero ibitekerezo bimwumvisha ko gupfa biruta kubaho biba ari byo byaganje. Mbese ni umuntu uba wageze ahantu akeneye ubufasha bwihutirwa ariko ntabubone.
Dr. Gafaranga avuga ko abantu bakwiriye gushishikarira kwivuza indwara zo mu mutwe igihe bibonaho ibimenyetso cyangwa se waba ubana n’umuntu ukabona hari ibyahindutse kuri we mu buryo budasanzwe ukaba wakwihutira kumuvuza kuko indwara zo mu mutwe ari indwara nk’izindi. Dr Gafaranga kandi avuga ko kwigunga no kuba wenyine byongera cyane ibyago byo kuba umuntu yakwiyahura.
Dr. Gafaranga asanga abantu bakwiriye guhugukira kuvuza no kwivuza indwara zo mu mutwe
Indwara y’agahinda gakabije ni imwe mu bitera abantu bamwe kwiyahura nyamara ishobora kuvurwa igakira, yatubwiye bimwe mu bimenyetso byayo:
1. Kureka ibyo umuntu yakoraga byari bisanzwe bimushimisha cyangwa bimutunze (Kwanga kujya ku kazi nta mpamvu, kudashishikazwa n’inshuti yari asanzwe aha agaciro n’ibindi nk’ibyo)
2. Kumanuka cyane mu buryo bw’amarangamutima (feeling down) bijyana no kugira agahinda, kumva nta cyizere n’ibindi.
3. Kubura ibitotsi cyangwa kugira ibitotsi byinshi (gusinzira cyane bikabije cyangwa kubura ibitotsi bikabije)
4. Kurya cyane cyangwa kunanirwa kurya (Loss of appetite & Overeating)
5. Intege nke
6. Kunanirwa gukora ibintu by’ibanze nko gukaraba, koza mu kanwa n’ibindi.
7. Kuvuga cyangwa kugenda gahoro kurenza uko bisanzwe cyangwa se kubura umutuzo bishobora gutuma umuntu ataguma hamwe akagendagenda cyangwa akavuga amagambo menshi nta mpamvu.
8. Kwishinja, umuntu akumva ko ntacyo amaze, ingorane zose ziba zamuturutseho.
9. Kumva urupfu ruruta byose (Aha niho hashobora kuvamo no kwiyahura) cyangwa kwigirira nabi (self-harm)
Igihe cyose waba wabonye umuntu ufite kimwe muri ibi bimenyetso cyangwa byinshi muri byo kandi atari asanzwe ari ko ameze, uba ukwiriye kwihutira kumujyana kwa muganga mu rwego rwo kwirinda izindi ndwara zishobora guturuka kuri iyo mimerere cyangwa se no kwiyahura.


text:
Iri tegeko ryatowe ku mugoroba wo ku wa 2 Kanama 2018 riteganya ko umusoro ku butaka wasimbuye amahoro yishyurwaga ku butaka, uzajya utangwa ku gipimo kigenwa n’Inama Njyanama kuri metero kare, ariko icyo gipimo kikaba hagati ya 0 na 300 Frw kuri metero kare, mu gihe byari bisanzwe biri hagati ya 30-80 Frw/m2.
Perezida wa Komisiyo y’Ingengo y’Imari n’Umutungo by’Igihugu mu mutwe w’Abadepite, Mukayuhi Rwaka Constance, yavuze ko muri uwo musoro ku butaka hazacibwa intege abadakoresha ubutaka uko bikwiye, barimo abaguraga ibibanza ntibabyubakemo ibihagenewe bategereje kuzabyungukamo mu kubigurisha.
Yagize ati “Ku kibanza kidakoreshwa kizajya gicibwa umusoro w’inyongera, kizajya gisoreshwa uko biteganyijwe ariko gicibwe umusoro wa 100 % urenze ku gipimo gisanzwe.”
Ikindi umuntu ufite ikibanza kirengeje 300 m2 zigenewe ubutaka bwo guturaho, azajya acibwa umusoro wiyongereyeho 50 % kuri buri m2 irenzeho. Undi musoro ni uwavuye kuri 0.1% ukagera kuri 1% ku nzu yo guturamo idatuwemo na nyirayo.
Mu gutanga ibitekerezo ku mushinga w’itegeko, Depite Nkusi Juvenal yatewe impungenge n’uku kongera ry’umusoro ku nzu yo guturamo ndetse n’uw’ubutaka, kandi n’ubusanzwe abaturage bajyaga bavuga ko ubaremereye.
Yagize ati “Aho twajyaga hose ikibazo abaturage batugezagaho ni icyo gusorera ubutaka none tuwukubye inshuro 10. Twabirebye neza? Ubu umuntu wasoraga ibihumbi 5 Frw muzamwishyuza ibihumbi 50 Fw abibone na 5000 Frw atarabitangaga, umuntu wishyuraga ibihumbi 50 Frw muzamwishyuza ibihumbi 500 Frw abibone?”
Depite Mukayuhi yerekanye ko iyongerwa ry’uwo musoro byari ngombwa kuko uturere mbarwa aritwo twabona 10 % by’ingengo dukoresha, nyamara dukeneye gukora byinshi tudashingiye ku yo duhabwa na Guverinoma.
Ati “Uko tugenda dutera imbere ni ko abaturage basaba byinshi, niba hari umuhanda w’igitaka barashaka uwa kaburimbo, niba amazi ari muri metero 500 barayashaka imuhira.”
Yerekana ko u Rwanda rudakabije nubwo atari ukwigana uko abandi bakora kuko Uganda isoresha 12%; Tanzania (1%); Kenya (22%).
Yashimangiye ko abazasoreshwa ari abishoboye bafite inzu zindi zifite icyo zibinjiriza, kandi igipimo cy’umusoro cya 1% by’agaciro k’inyubako kizagerwaho mu gihe cy’imyaka ine.
Ku mwaka wa mbere ukurikira igihe iri tegeko rizaba ritangiye gukirikizwa igipimo cy’umusoro kizaba 0.25%; cyiyongere kuri 0.5% mu mwaka wa kabiri; kuri 0.75 % mu mwaka wa gatatu; mbere yo kugera kuri 1% guhera ku mwaka wa kane.
Nubwo umusoro w’ubutaka n’ibibanza wajemo impinduka ukazamuka, umuturage wo mu Karere ka Nyarugenge witwa Mukarulinda Violette unahafite ubutaka, yagaragaje ko ikibazo gikomeye atari umusoro ku butaka, ahubwo imbogamizi ziba mu kububyaza umusaruro, bityo abaturage bakwiye koroherezwa.
Uwizeyimana Justin ufite ikibanza muri Gasabo, we yabwiye IGIHE ko kuzamura umusoro ku bibanza bishobora kuzabera imbogamizi umuntu wajyaga agura ikibanza agategereza kuzacyubaka yabonye amikoro.
Ati “Ubusanzwe ikibanza kukigura ntucyubake hari ubwo biterwa n’ubushobozi buke, waba ufite nka bibiri warabiguze kuri make, ugategereza ko kizamura agaciro ngo uzabone uko nawe ubigurisha ugire icumbi. Niba umusoro wazamutse, nibitangira umuntu nukuzabibara, wabona ugiye guhomba ukakirekura.”
Abafite ubutaka mu Mujyi wa Kigali wa Kigali bahuriza cyane ku kunoza igishushanyo mbonera cy’umujyi, ahari ubutaka bw’ubuhinzi ntibusoreshwe nk’ubwagenewe ubucuruzi.
Itegeko rishya ryatowe kandi ryasoneye ubutaka bukoreshwa ubuhinzi n’ubworozi, butarenze hegitari ebyiri.


text:
(Kinyarwanda) RWANDA: NOHELI NZIZA KUBAREBA N’ABEREBWA IKIJISHO
- Views 2583
Iyo nitegereje nkanatega amatwi ibibera mu Rwanda, nibwirako abanyarwanda batizihiza Noheli. Ibibazo byagwiririye Urwanda, abantu bakica abandi bakihorera kugeza kuri uyu munsi wa Noheli ni kimwe mubikumira Noheli nyayo mu Rwanda. Umwuka w’Imana wari muri Kizito Mihigo ubwo yaririmbaga iyi ndirimbo nziza y’ubwiyunge agafungwa, byabaye ikimenyetso cyo kwirukana Noheli mu Rwanda. Kizito yazize kurebwa ikijisho na Herode/FPR. Akaba ari kota umuriro muri gereza nk’uko Sezari aherutse kubyigamba. Nkaba nifurije Noheri nziza Kizito hamwe n’abandi bose barebwa ikijisho mu Rwanda. Mbatuye iyi ndirimbo kuko umunsi ibiyikubiyemo byagezweho mu Rwanda, aribwo tuzongera kwizihiza Noheli. Icyo gihe urukundo ruzaba ari icyanga, amizero ndetse n’icyerekezo cy’ubuzima mu banyarwanda. Iyi ndirimbo ifite imbaraga.
Mushobora kuyumvira aha: https://www.youtube.com/watch?v=r0Kdbdvf6-8
Tunyarukiye mubyanditswe byera dusanga muri Matayo 1: 23 Emmanuel bisobanura ngo Imana iri muritwe. Ni ukuvuga ngo iyo Yezu ari muri twe, niho duhererwa ubuntu n’urukundo by”Imana. Muri Yesu niho twigira inyigisho z’Imana zo gukunda abanzi bacu, gutanga imigisha aho kuvuma, gushaka amahoro n’ubutabera, kubabarira aho kwihorera.
Ibi byose bikubiye muri iyi ndirimbo ya Kizito. Kumufunga rero bisonbanura ko umwuka wa shitani ariwo uri ku ntebe mu Rwanda. Matayo arangiza atubwirako Yesu ari kumwe natwe kugeza ku mperuka y’isi (28:20). Byanze bikunze, abantu barebwa ikijisho mu Rwanda kubera ubwoko cyangwa ibitekerezo byiza nk’ibya Kizito nibo bafite icyumba mu mitima yabo cyo kwakiriramo Yezu, mugihe umutima wa Herodi wo wuzuye ubuvunderi.
Nkaba nongeye gukomeza abarebwa ikijisho mu Rwanda ko Imana yo itabareba ikijisho, kuko abashumba nibo Imana yeretse ya nyenyeri iyihisha Herodi n’abastronomes be. Nkaba nkomeje abasanga ku nkuta babandikiyeho ngo basubire iwabo kuko nimwe mufite icyumba cyo kwakiriramo Yesu mumitima yanyu. Nkaba nkomeje abaterura amakarito kuko arimwe mufite icyumba cyo kwakiriramo Yesu mumitima yanyu. Nkaba nkomeje impunzi zo mu mashyamba ya Kongo kuko arimwe mufite icyumba cyo kwakiriramo Yezu mumitima yanyu.
Ndashishikariza kandi extremistes ku mpande zombi kubaka akumba Yesu yavukiramo mu mitima yanyu. Aho guta igihe mudefanda icyaha kubera inyungu z’ubwoko , mwigire kuri iyi ndirimbo ya Kizito. Kubwanjye, umunsi iyi ndirimbo ya Kizito yacuranzwe kuri Radio Rwanda, extremisme izaba irangiye mu Rwanda, Noheli izaba igarutse mu Rwanda.
Umusomyi w’Intabaza
Peacemaker.


text:
Padiri Nahimana Thomas, umuyobozi w’ishyaka ISHEMA ry’u Rwanda
« Demokarasi ni ukudatinya amatora »
Banyarwandakazi, Banyarwanda, baturanyi b’u Rwanda,
- Taliki ya 28 Mutarama 1961, ntiteze kwibagirana mu mateka y’u Rwanda. Uwo munsi, Nyiricyubahiro Gregoire Kayibanda, Dominiko Mbunyumutwa n’abandi barwanashyaka b’imena bakoze igikorwa cyahinduye bidasubirwaho amateka y’u Rwanda.
- Bahamagaje abayobozi bose b’amakomini bari baherutse gutorwa na rubanda muri Kamena 1960, bahurira i Gitarama (Place du marché public). Bari bafite igitekerezo cyo gukoraIGIKORWAkitazibagirana . Kandi babigezeho. Taliki ya 28 Mutarama 1961, hafashwe ibyemezo bitandatu byahise bishyirwa mu bikorwa bihindura burundu icyerekezo cy’amateka y’igihugu. Ibyo byemezo ni ibi bikurikira :
(1)Gusezerera ingoma ya cyami
(2)Gutangaza Repubulika
(3)Guca Karinga n’izayo zose
(4) Gushyiraho ibendera rya Repubulika y’u Rwanda
(5)Kugena Itegekonshinga rya Repubulika
(6)Gushyiraho inzego z’ubuyobozi bwa Repubulika: Perezidansi,Guverinoma, Intekonshingamategeko, n’ubutegetsi bw’ubucamanza
- Ibi byose bimaze gukorwa LONI ntiyashoboye kubisambura nk’uko yabisabwaga n’Umwami n’abiru be, bityo bigaragara ko nta bushobozi ifite bwo gusubiza inyuma amateka y’u Rwanda. Nibwo abayobozi b’ishyaka LUNARI bumvise ikosa riremereye rya politiki bakoze,mu gutinya no kwihunzaamatora yo mu 1960,iryo shyaka ryabaye nk’iryiteye inkota mu mutima. N’ubu abarikundaga baracyabyicuza.
- Umunsi w’iya 28 Mutarama niwo watangiye rubanda rya banga rya politiki rihatse ayandi rikaba n’umutima wa demokarasi , ko“Ubutegetsi bwose buri mu maboko ya rubanda”.
- Repubulika ya kabiri yakoze ikosa rikomeye ryo guhigika uguhimbazwa kw’italiki ya 28 Mutarama, nk’isabukuru ngarukamwaka ya Demokarasi na Repubulika. Kugeza n’ubu uwo munsi mukuru waribagiranye kandi nyamara aribwo wari ukenewe cyane kugira ngo ukomeze wigishe Abanyarwanda icyo Demokarasi aricyo kandi utoze urubyiruko akamaro ko guharanira iyo ndangagaciro isumba izindi.
- Koko rero hari benshi bakora politiki batazi ibyo barimo, abenshi bakayikora baringiye kubona uburyo bwo gukurikirana inyungu zabo bwite, hakaba n’abayikora babitewe koko no guharanira inyungu za rubanda. Hatabayeho demokarasi ntawashobora kubatandukanya.
- Demokarasi niyo iha umwenegihugu uwo ari wese amahirwe yo kuba yaganira na rubanda, akayereka imigambi myiza yifitemo, rubanda ikamwemera cyangwa ikamwamagana. Ibyo ntibyakunda hatabayeho demokarasi.
- Nta yindi nzira ibaho tuzi yo guhosha umwiryane n’imidugararo, kuzana amahoro n’umutekano mu benegihugu hatabayeho uburyo bwo gucyamura abantu ku giti cyabo cyangwa imiryango ishaka kwihambira ku butegetsi no guhindura abandi benegihugu abagererwa n’inkomamashyi mbese nko mu gihe cy’ingoma ya cyami na gihake, ya yindi yari yarasezerewe taliki ya 28 Mutarama 1961. Demokarasi ni yo ifasha rubanda gucyaha cyangwa gushima Abanyapolitiki b’ukuri.
Banyarwandakazi, Banyarwanda, baturanyi b’u Rwanda,
Nta matora, nta demokarasi.
- Isomo dukura muri ibyo byose ni uko demokarasi ubwayo itabaho hatabayeho amatora. Amatora ni wo mutima wa Demokarasi. Uburenganzira bwo gutora ntawe ukwiye kubukerensa mu gihe tuzi ko hari ababuharaniye kugeza bambuwe ubuzima.
- Amatora y’abayobozi b’amakomini yabaye mu 1960, niyo yabaye intangiriro nyakuri ya demokarasi mu Rwanda. Abaturage bari baratsikamiwe na gihake bisubije uburenganzira bwo kwihitiramo abayobozi bibonamo. Abatowe icyo gihe ni nabo nyine bahuriye i Gitarama, hari taliki ya 28 Mutarama 1961, maze bafata icyemezo cyo gusezerera cyami na karinga birajyana, bitoramo Perezida wa mbere wa Repubulika, ariwe Nyakwibukanwishema Dominiko Mbonyumutwa, na we ashyiraho Guverinoma, abasigaye biremamo intekonshingamategeko, abandi bahabwa kuba abakuru b’ubutegetsi bw’Ubucamanza. Repubulika iba ivutse ityo. Ibendera n’indirimbo yubahiriza igihugu bisimbura Karinga n’imirishyo yayo.
11.Kuva uwo munsi kugera n’ubungubu u Rwanda ni Repubulika, byabaye nk’ihame ridakuka. Kugeza n’ubu abayobozi b’ishyaka LUNARI ntibaribagirwa icyaha cyabo gikabije cyo guhunga amatora no gukinira hanze y’ikibuga, kandi byarashoboraga kugenda ukundi.
- Isomo rya kabiri twakwigira aho ni uko guhunga amatora byari icyaha gikabije ejo hashize , bikiri icyaha gikomeye n’uyu munsi, kandi bikaba bizakomeza kuba icyaha kijyana mu rupfu n’ ejo hazaza. Uhunze amatora aba yikuye mu kibuga cya politiki , agasa n’uwahawe ikarita y’umutuku kubera amakosa ye.
- Nta matora yoroshye yigeze kubaho mu Rwanda, nta n’ahandi aba, nta n’igihe azabaho. Amatora ya demukarasi ni urugamba nk’izindi zose. Abiyemeza kururwana bagomba gukenyera bagakomeza. Abishuka ko bazajya mu matora ngo mu gihe nta “nta risque “ n’imwe izaba ikiriho nta buryo batakora rya kosa twakomeje kuvuga ryo kuyahunga no kwikura mu kibuga. Bene abo bakwiye kwigira mu kiruhuko cy’izabukuru, ibihe byarahindutse !
- Mu mwaka w’2003, Nyakubahwa Faustin Twagiramungu yagerageje kugira uruhare mu matora y’umukuru w’igihugu, twabonye uko byagenze, icyakora ntibyabaye guta igihe. Ku bazi gushishoza nk’abanyapolitiki, icyo gikorwa cyari umunzani utanga igipimo cy’aho imyumvire ya rubanda igeze : Abaturage baratinyutse batora uko babyumva batitaye ku ngaruka byabagiraho, ubutegetsi bwa FPR buhinduka rubebe n’ igisambo cy’amajwi izuba riva!
- Mu mwaka w’2010, Madame Victoire Ingabire Umuhoza yasize byose ajya mu Rwanda agamije guhangana na Paul Kagame mu matora y’umukuru w’igihugu, aho ari ubu turahazi. Nyamara igikorwa cy’uwo mubyeyi nticyari ikosa nta n’ubwo cyari ukwihuta . Cyari ikizami gihawe Abanyapolitiki ba opozisiyo kandi uwatsinzwe si Victoire Ingabire! Umugabo umwe agerwa kuri nyina ,dusanzwe tubizi. Komora inzovu ntibishobora guharirwa abategarugori abagabo bigaramiye!
- Iyo uteranyije 2003 ku 2010 bitanga icyerekezo CY’2017: Rubanda irahari habuze Abalideri batinyuka, bazi kwifatanya no gukorana na rubanda, ubundi uwahekwaga akigenza ku manywa y’ihangu.
16.Mu gihe uwagennye ko ingero zombi zo mu 2003 n’2010 zizahora zimufasha guca intege abadasanganywe nyinshi, bikagamburuza ubutwari bw’abashaka impinduka, biragaragara ko hari ibanga rimwe rishobora kuba ryaramwihishe, ni uko ibihe bihora bisimburana iteka kandi akaba nta bapfira gushira.
Hari urubyiruko rwa Nouvelle Generation rwamaze kumenya neza ko ntawe uhabwa uburenganzira bwe ku isahani, bityo ko demokarasi itazazuka mu Rwanda hadatanzwe ibitambo bitari bike. Koko demokarasi ni ubukungu bukomeye umwana w’umuntu yakwemera no kumenera amaraso ye.
- Uwakwicara hasi agasuzuma neza umubare munini cyane w’abagore n’abagabo b’Abanyarwanda b’intwari, baba abari mu gihugu cyangwa abagihunze, ukabarura abicwa n’inzoga ndetse n’itabi buri munsi, ukitegereza umubare w’abazira impanuka zo mu muhanda buri cyumweru, ukongeraho uw’abanigirwa mu maguru y’indaya buri kwezi, ugateranyaho abasaga ibihumbi ijana Kagame yicira ubusa buri mwaka…….yagakwiye kwibaza ati “guharanira demokarasi mu Rwanda byo bimaze kudutwara bangahe “?
- Ndahera aha nshishikariza urubyiruko gushyira mu gaciro, tukifashisha ya mibare twize mu mashuri abanza, tugateranya, tugakuramo ndetse tugakuba, tukibaza kandi tukisubiza! Demokarasi ni indangagaciro ihatse izindi mu gihugu nk’u Rwanda cyamunzwe n’ingoma y’igitugu nyuma y’akangarateke rubanda yarimo ku ngoma ya gihake. Guharanira demokarasi nta gihombo kirimo, gukomeza kuyirengagiza ni ukubura byose nk’ingata imennye, kuyitangira tukaba twayimenera n’amaraso yacu,BIRAKWIYE KANDI BIRATUNGANYE.
19.Ngiyi impamvu, mu izina ry’Abataripfana bose kimwe n’abo tureba mu cyerekezo kimwe, nongeye gutangaza kuri uyu munsi w’iya 28 Mutarama ko ku italiki nk’iyi umwaka utaha w’2016, Ishyaka ISHEMA ry’u Rwanda rizasesekara mu Rwanda, kuko ryo ridateganya guhunga amatora yo mu 2017, mbese nk’uko Ishyaka LUNARI ryabikoze rikiyahura bidasuburwaho, dore turiho turibuka ko imyaka ishize isaga 54.
20.Nifurije umunsi mwiza abakunda Repubulika y’u Rwanda bose,
Umunsi w’ibyishimo ku bigeze gusogongera ku byiza bya demokarasi
Umunsi w’amizero ku rubyiruko rusonzeye kwandika izina mu gitabo cy’abitangiye kubaka u Rwanda ruha amahirwe angana abana barwo bose rutabavanguye.
Bikorewe i Paris, taliki ya 28 Mutarama 2015,
Padiri Thomas Nahimana
Umuyobozi w’Ishyaka Ishema ry’U Rwanda
Umukandida mu matora y’umukuru w’igihugu ateganyijwe mu 2017.


text:
Imbaraga z’ubutumwa bwiza (Igice 2 ) / Pastor Desire HABYARIMANA
Erega ubutumwa bwiza ntibunkoza isoni: kuko ari imbaraga y’Imana ihesha uwizera wese gukizwa, uhereye ku Muyuda ukageza ku Mugiriki, kuko muri bwo ari na mo gukiranuka kuva ku Mana guhishurirwa, guheshwa no kwizera kugakomezwa na ko, nk’uko byanditswe ngo “Ukiranuka azabeshwaho no kwizera!” (Abaroma 1:16)
Reka mbabwize ukuri, iyo umuntu afite umushinga w’uburyo azakorera Imana,ashobora kuzura Umwuka Wera bikemera. Udafite umugambi wo gukorera Imana, ntabwo yaguha Umwuka wera kuko umwuka wera Imana izaguha uburyo bwo kubikora: Iyo umuntu ahagurutse akajya mu ivugabutumwa akenshi abona imbaraga z’Imana zigaragaza.
Muri iki gihe ni abantu bake bafite ibyo gukorera Imana, iyo dusenga dusenga kugirango tubone ibiryo, imyambaro,dutere imbere, tugere ku rwego nk’urw’abandi bagezeho ariko hari gahunda ufite yo gukorera Imana ?Urebye hano dufite amatorero menshi ariko hari ibihugu bitarabwirizwa ubutumwa bwiza, batazi nuko Yesu yigeze aza mu isi. Rimwe na rimwe ivugabutumwa ribyara itorero ariko itorero ntirishyigikiye ivugabutumwa. Abantu baba baravunye itorero bahereye munsi y’igiti, abandi barahereye ku bantu bakeya ariko iyo itorero rivutse rikamara gukomera umuntu ahita atekereza imodoka nziza azagura, agatekereza inzu nziza azabamo, umushumba agatekereza urwego azageraho nkurw’abandi bashumba bakomeye ku isi. Ariko ndagirango mbabwire dukwiye gushaka abandi kuko Yesu yaravuze ngo umushumba aragiye intama ijana imwe ikazimira ata mirongo icyenda n’ikenda akajya gushaka iyazimiye kandi iyo ayibonye agira umunezero kurutisha izo mirongo icyenda n’icyenda, aravugango ni nako haba umunezo mu ijuru iyo hari umuntu umwe wihannye.
Rimwe na rimwe hari ibyo ujya ubona biteye ubwoba: Amatorero ko avuka buri munsi ariko n’ibyaha bikiyongera ! utubari tugafungura buri gihe ! indaya zigakomeza kuba nyinshi ku mihanda ! abantu bagakomeza kunwa itabi ! abantu bagatangira kwishobora mu byaha bikomeye hari ibyaha twumvaga mu mateka tukabisoma muri Bibiliya iyo twumvaga ubutinganyi twumvaga tutumva n’ibyo aribyo neza ariko bageze igihe bashaka uburenganzira bwabo ku mugaragaro, umuntu akabyemera ku mugaragaro akavugako ariko kazi akora niba ibyaha bitari kugabanuka amatorero avuka buri munsi, imiryango ya gikirisito ivuka buri munsi ni ikihe kibazo irimo irakemura ? Birashobokako rimwe na rimwe tutubaka ubwami bw’Imana, tukubaka ubwami bwacu kandi iyo umuntu arwanira inyungu ze ashyiramo imbaraga nyinshi. Niba umunezero wacu Atari ukuzana umuntu kuri Yesu ngo akizwe abohoke tuzaba dukoze ikinyuranye n’icyo bibiliya ivuga.
Birababaje niba uri umukirisito umara umwaka wose utarazana umuntu umwe kuri Yesu,yugeze mu gihe k’ikorana buhanga ufite inshuti Magana tatu, igihumbi cyangwa se barenga ukamara ukwezi nta n’umurongo wa Bibiliya ushyizeho rimwe na rimwe ibintu ushyira kuri whatsap ni urwenya ni amashyengo ni ibintu bidafite icyo byungura mu bwami bw’Imana. Nagirango mbabwireko Yesu ababajwe nuko ibisarurwa ari byinshi ariko abasaruzi akaba ari bake. Iyo urebye wabona ari benshi ariko urebye umusaruro bamuzanira aba ari ntawo, aho kugirango abantu bazane abantu kuri Yesu ahubwo Bazana abantu kuri bo, bahindura abantu kuba abayoke babo aho kuba abayoboke b’Imana.
Dukwiriye imbaraga zo gukorera Imana,rimwe na rimwe hari ubwo tujya gushinga amatorero, tugashinga imiryango ya gikiristo tukiruka tukagera ku mpera y’isi tutaranyuze mu nzira yo kwezwa, Imana ntiyagukoresha itaragukoze. Imana ifata umwanya munini wo kukweza no kugucura ikakuvanamo igikoresho kizima ikazajya yagukoresha. Umuntu yigisha rimwe gusa abantu bakamubwirako bafashijwe, agahita yumva yabaye ikirangirire akiruka akagera ku mpera y’isi ariko ni iki ujyanye ku mpera y’isi? Dukwiye kuba abantu bakora ubushake bw’Imana, dukwiye gukorera Imana twarabanje gutunganywa. Ingeso zose utemeye guhindukaho zizakugiraho ingaruka haba vuba cyangwa kera. Muraziko hari abantu bafite amazina meza mu rusengero ariko ibyaha utemeye guhindukaho bizagukoza isoni uwo waba uriwe wese n’urwego wajyezeho.Icyaha ntiwagikwikira gikunde.
Imbaraga zo gukorera Imana tuzikura mu mubano dufitanye nayo, mu busabane dufitanye n’Imana,iyo dufashe inzira yo kwezwa no guhinduka bidufasha kugera ku rwego Imana ishobora kudukoreshaho nk’ibikoresho bizima bishobora kuyigirira umumaro. Pawulo yagiye avuze ati “Kandi ubwo dukorana na yo, turabinginga kugira ngo mudaherwa ubuntu bw’Imana gupfa ubusa” (2 Abakorinto 6:1).
Gukorana n’Imana no gukoreshwa n’Imana ni ibintu bibiri bitandukanye: Ushobora gukoreshwa n’Imana ariko utari igikoresho cyejejwe ariko gukorana n’Imana harimo ubufatanyabikorwa, ni urwego uba ugezeho bw’ubusabane, nk’inshuti yayo magara. Reka mbahe urugero ,mu gihe cyo kwa Eliya, Eliya yari ku kagezi Keriti nyuma yo guhagarika imvura, Bibiliya ivugako ibikona byamuzaniye umutsima n’inyama. Ibikona byakoreshejwe n’Imana ibiha umutsima biramuzanira ariko mu bisanzwe Bibiliya ivugako igikona ari ikizira, ibikona birumvira biraganduka bizana inyama ! Muzi ukuntu bikunda inyama ariko ntibyaryaho. Igihuru cy’amahwa Imana yakivugiyemo ivugana na Mose ariko igihuru kiracyari igihuru n’amahwa ntazajya mu ijuru. Umuyaga watwaraga Eliya ariko umuyaga nta kindi uvuze wabaye igikoresho. Hari abantu bazavugango twarasenze, twarigishijwe twakoze ibitangaza mu izina ryawe ariko Yesu avugengo nibwo bwa mbere mbabonye sinigeze mbamenya !!!! Wakibazango ko bakoreshejwe ibitangaza mu izina rya Yesu, ko bahagurukije ibirema,ko bahumuye impumyi, ko bari bafite amatorero akomeye cyane ku isi ariko akazababwirango ntabwo nigeze mbamenya. Aho rero ukwiye kwitonda buri ntambwe yose uteye ukarebako ukorana n’Imana, udakoreshwa gusa. Hari abantu bakoreshwa gusa nka robo(robot).
Ubwo dukorana na yo, turabinginga kugira ngo mudaherwa ubuntu bw’Imana gupfa ubusa, Pawulo kugirango akorane n’Imana ntibyafashe ijoro rimwe, byafashe umwanya munini cyane, muribuka yatangiye avugako ashaka gukora icyiza ikibi kikamutanga imbere, agera igihe avuza induru ngo umubiri untera gukora ibyaha nzawukizwa ni iki ? Arakomeza atera intambwe kugeza ubwo yavuzengo si njye uriho ahubwo ni krisito uri muri njye , napfanye na krisito nzukana nawe, kugeza ubwo avuga ngo ndirata, ibintu yirataga byari bitangaje: Gukubitwa, gusonza,ubwato bwamenekeye mu Nyanja, inkoni z’Abaroma bamukubitaga,avuga inshuro bamuteye amabuye bagasiga yapfuye arakomeza aravuga ajyeza aho avuga ngo ibyari indamu zanjye mbitekereza nk’igihombo, aravugango iby’isi abitekereza nk’amase, Pawulo yarageze ku rwego rwiza rwo gukoreshwa n’Imana.
Gusa ubu iyo umuntu adafite iby’isi bavugako adakorana n’Imana ariko ubugingo bw’umuntu ntabwo buva ku bwinshi bw’ibyo atunze, kubigira ni byiza ariko si byo bizana ubugingo. Nabyo ni byiza kuba ubifite ariko ufite ubugingo buzima bwishimirwa n’Imana. Mu iki gihe hari ubutumwa bwiza bushingiye ku butunzi , abantu batekerezako udafite ubutunzi aba ari umuvumo ariko ntaho bihuriye n’umuvumo.
Imbaraga za kane z’ubutumwa bwiza, twasomye ijambo “Erega ubutumwa bwiza ntibunkoza isoni: kuko ari imbaraga y’Imana ihesha uwizera wese gukizwa, uhereye ku Muyuda ukageza ku Mugiriki, kuko muri bwo ari na mo gukiranuka kuva ku Mana guhishurirwa, guheshwa no kwizera kugakomezwa na ko, nk’uko byanditswe ngo “Ukiranuka azabeshwaho no kwizera!” (Abaroma 1:16)
4. Imbaraga za kane z’ubutumwa bwiza ni imbaraga zizamura itorero: Itorero rya krisito riri mu ibanga. Ni mvuga itorero ntiwumve idini,kuko idini ni imiryango turererwamo ariko si itorero ry’Imana kuko itorero ry’Imana riri mu ibanga, ntabwo rigaragara n’amaso. Rimwe na rimwe hari ubwo abashumba bakabya ngo iri niryo torero ry’Imana,udasengera hano wese ntakijijwe ariko buriya ni ukwishuka gukomeye itorero rya krisito riri mu ibanga rifite imibereho yihariye. Yesu azaza gutwara itorero rye, ntakintu kizabuza Yesu kugaruka,imishinga yawe ntizabuza Yesu kugaruka.umushahara bokongeje utaragera kuri konte, kuba utarashaka ntibizabuza Yesu kuza. Nkuko byari biri mu minsi ya Nowa ni nako bizamera mu gihe cyo kugaruka ku mwana w’umuntu. Impanda nivuga abera bazazamuka.
Ubu hariho imbaraga z’isi,imbaraga z’isi zigerageza gutsikamira itorero,zigerageza gutsikamira imbaraga z’abera. Daniyeli yaravuzengo mu gihe cy’imperuka imbaraga z’abera zizamenagurwa. Tugeze mu gihe imbaraga z’abera zirimo ziramenagurwa kuburyo ushobora gushaka umukiranutsi bukarinda bwira, kugira ubone umuntu wera imbuto z’umwuka bigeze ahantu bikomeye. Bitewe nuko abantu benshi ni abaherekeza b’abageni si abageni. Icyakora ni uburenganzira bwawe kuva mu baherekeza ukajya mu bageni ubiheshejwe n’imbaraga z’Imana. Tugeze mu gihe kuba umukirisito bikomeye, tugeze mu gihe abantu bafite iby’Imna mu mutwe bitarahinduye imitima yabo,tugeze igihe abantu bafite ishusho yo kwera ariko bahakana imbaraga zako. Bibiliya ivugako Yesu azatwara itorero ariko azatwara abantu batarangaye.
Imbaraga z’Imana zikora mu buryo bwose


text:
Mu Karere ka Nyagatare umurenge wa Matimba akagari ka Kagitumba haravugwa ikibazo gikomeye kivangura no kwibasira abantu bose ngo batahavukiye ndetse ngo batanahafite amazu yabo bwite cyangwa amasambu yabo bwite.
Amakuru atugeraho tugikurikirana nuko kuwa gatanu tariki ya 17 Kamena 2016 ,umuyobozi w’akagali ka Kagitumba Mme Mukarugwiza Olive (tel 0788808335) yakoresheje inama abaturage bose b’akagali akababwira ko ngo bafite amabwiriza ava ku karere ka Nyagatare ko ngo nta mwimukira bashaka muri ako karere, ko umuntu wese utahakomoka agomba guhita ahambira utwangushye agasubira iwabo vuba na bwangu akaba ariho ajya gutura no kuba. Uwo muyobozi ngo yanababwiye ko kugirango ibyo bigerweho umuntu wese udakomoka muri ako karere batazongera no kumuha ikarita y`ubwisungane mu kwivuza!
Aya makuru kandi atubwira ko ngo abaturage bakimara kubwirwa ubwo butumwa buvangura bunibasira abataravukiye, mu bari bitabiriye inama harimo uwatinyutse abaza gitifu ati” Nyakubahwa muyobozi ko mutubwiye ko mudashaka umuntu uba muri kano karere atahavuka kandi nyamara buri mu nyarwanda yemerewe kuba mu gihugu cye ahariho hose ubwo abo bantu badakomoka hano si ukubahohotera?” Uyu muyobozi ngo yaramubwiye ati ibyo mbambwiye ni amabwiriza nahawe n’ubuyobozi bunkuriye ubwo rero agomba kubahirizwa gutyo!
Ibi bintu niba koko ari ukuri biragoye kubyumva ariko kandi biranoroshye kuko muri aka karere ka Nyagatare si ubwa mbere kaba kibasiye abatagakomokamo kuko no mumyaka ishize muribuka ko hari imiryango ijana yasenyewe amazu
igitaraganya kandi bihagarikiwe n`abayobozi bakuru b`akarere ka Nyagatare kandi abasenyewe bari banafite ibyangombwa bya burundu by`ubutaka bari banatuyeho,ibi rero si igitangaza! Hari nabo muganira bakubwira ibyaho watangira kubahakanya uti ibi ntibyabaho muri kino gihugu barangiza bakakubwira bati weho uravuga ibyo utazi, muri Nyagatare si mu Rwanda, ujye utinya ahantu bakubita umuntu ku manywa y`ihangu kugeza bamwishe kandi ntihagire inkurikizi !
Gusa reka twizere ko niba koko gitifu yarabivuze mu nama ,ko wenda byaba byari ukwiganirira,kuko ntibyumvikana nubwo bitanatangaje kumva ibintu nk`ibi mu Rwanda kuko amategeko akenshi uko yanditse n`ibikorwa hari igihe ubona ntaho bihuriye.


text:
Mu Karere ka Rusizi hakirwa ibibazo bitandukanye muri rusange mu nama yo gukemura ibibazo iba buri wa gatatu saa tatu.
Ibibazo bikunze kugaragara ni ibijyanye n’amasambu, abashaka ubufasha;abarenganye n’ibindi. Ku yindi minsi isanzwe abafite ibibazo bagana serivisi y’Imiyoborere myiza cyangwa cyangwa abayobozi barebwa n’ikibazo gihari.Ibibazo bitabashije gukemurirwa mu karere bifatirwa umwanzuro wo kwimurirwa aho byakemurirwa haba mu rwego rwisumbuye cyangwa urwego rw’Umurenge.
Iyo ikibazo kimenyekanishijwe gisaba gukora iperereza rihagije cyangwa kigomba gukemurirwa aho kiri, habaho gahunda yo gusura aho icyo kibazo giherereye.
ufite ikibazo kandi ukeneye kurenganurwa yakwegera ubuyobozi bw'inzego z'ibanze zimwegereye Akagali cyangwa Umurenge ikibazo kitakenurwa akihutira kugana ubuyobozi bw'Akarere muri Servisi y'imiyoborere myiza
MUTUGANTAMBARA Christophe
UMUKOZI USHINZWE IMIYOBORERE MYIZA
AKARERE KA RUSIZI


text:
Abakeka ko kuboneza urubyaro bibagiraho ingaruka bahumurijwe
Kuba hari abakoresha uburyo bwo kuboneza urubyaro bakamererwa nabi ni imwe mu mbogamizi ituma ubwitabire mu kuboneza urubyaro butihuta, kuko bamwe bibagiraho ingaruka bakabireka, abandi bagatinya guhura n’izo ngaruka.
Minisiteri y’Ubuzima imara impungenge abatinya kuboneza urubyaro, ikavuga ko iyo uburyo bumwe bugize ingaruka ku wabukoresheje yegera abaganga bakamufasha kubona ubundi buberanye n’umubiri we.
Nyiranzabahimana Laburensiya, umubyeyi w’abana bane utuye mu Kagari ka Rubazo mu Murenge wa Rwankuba i Karongi ni umubyeyi w’abana bane. Ntiyigeze akoresha uburyo bwo kuboneza urubyaro kuko hari amakuru atari meza yumvaga babuvugaho.
Ati “Nta rushinge nigeze njyamo, nta n’ibinini nanyweye. Umva, hari benshi mbona babikoresha ugasanga bamwe bavuga ngo bajya mu mihango bakamererwa nabi.”
Ku rundi ruhande, Uwamungu Damascene, we n’umugore we batangiye kwitabira gahunda yo kuboneza urubyaro muri 2015 ubu bakaba bafitanye abana bane. Nubwo adahakana ko hari abo bigwa nabi, asanga bifite akamaro kanini.
Uwamungu avuga ko iyo bataboneza urubyaro umuvuduko wo kubyara wari gukomeza ukiyongera, n’ibibazo mu rugo bikiyongera.
Ati “Urugo rubyara cyane ntabwo rubasha gutera imbere. Iyo uboneje urubyaro ushobora kubona ibitunga umuryango kuko umugore ataba atwite buri gihe. Mubona igihe cyo gukora mukiteza imbere. N’abana babasha gukura neza, umwana akagira imyaka nk’itanu atarakurikirwa.”
Uwamungu asanga abagabo badakwiye gutererana abagore muri gahunda yo kuboneza urubyaro. Ngo nk’igihe umugore abigerageje bikamugwa nabi, umugabo na we yabyitabira kubera ko hari uburyo buriho bw’abagabo bwo kuboneza urubyaro, burimo nko kwifungisha cyangwa gukoresha agakingirizo.
Umunyamabanga wa Leta muri Minisiteri y’ubuzima ushinzwe ubuzima rusange n’ubuvuzi bw’ibanze, Dr. Ndimubanzi Patrick, avuga ko uwakoresheje uburyo bumwe bwo kuboneza urubyaro bukamugiraho ingaruka, igisubizo atari ukubihagarika burundu.
Ati “Imiti yose burya igira ingaruka ku muntu ariko ntabwo igira ingaruka ku bantu bose. Rero muri iyi gahunda hari imiti myinshi itandukanye irenze icumi. Uwifuza kuboneza urubyaro iyo umuti umwe umugizeho ingaruka, haba hari ubundi buryo bwo gukoresha.”
Imibare itangwa na Minisiteri y’Ubuzima igaragaza ko muri 2005 ubwitabire mu kuboneza urubyaro bwari ku 10 %. Muri 2010 bwarazamutse cyane bugera kuri 45%, muri 2015 bukaba bwari bugeze kuri 48%.
Kuboneza urubyaro mu Rwanda ngo biracyabangamiwe n’imyumvire mike kuri bamwe ku bijyanye n’izo gahunda, hakaba n’ibihuha usanga bivugwa ariko bidafite ishingiro.
Ikindi ngo ni uko urubyiruko rutitabira izo gahunda ku bwinshi mu gihe nyamara na bo babyemerewe.
Amadini na yo asabwa kumvisha abayoboke bayo ko kuboneza urubyaro ari ngombwa.
Ubutumwa bugamije gukangurira abaturage kwitabira gahunda zo kuboneza urubyaro bwagarutsweho kuri uyu wa gatandatu tariki ya 28 Nyakanga 2018 ubwo hizihizwaga ku nshuro ya 29 umunsi mpuzamahanga w’abatuye isi.
Insanganyamatsiko y’uyu mwaka iragira iti "kuboneza urubyaro ni uburenganzira bwa buri wese".


text:
Aloys Uwemeyimana, wari utuye mu Murenge wa Nzahaha, mu Karere ka Rusizi yabashije kurokora abatutsi 119 muri Jenoside yakorewe abatutsi avuga ubutwari budasaba ibihumbi by’ingabo ziguherekeje.
Uwemeyimana asanga bisaba kugira umutima wa kimuntu ku buryo wakwemera no guhara ubuzima bwawe ukarokora abandi bibaye ngombwa.
Gukiza abandi no kubarinda byabaye imwe mu ndangagaciro ze abikesha umuryango w’Abasaveri na Croix Rouge yinjiyemo ubwo yari mu idini ry’Abagatolika. Kurengera abandi byiyongereye ubwo yari amaze kugirwa umukateshisite (catechist) mu Muryango remezo wa Paruwasi ya Nzahaha. Byamuteye kumva ko abaye nk’umushumba ushobora gutanga ubuzima bwe.
Ibi byiyongeragaho indangagaciro yakuye mu muryango we, aho ise yahoraga asaba abana be kutihanganira akarengane.
Mu 1991, ubwo amashyaka menshi yemererwaga gukorera mu Rwanda, yabonye ubugizi bwa nabi butangiye gukwira iwabo asaba abakirisitu yayoboraga kutazagira uwinjira mu rusengero yambaye ibirango by’amashyaka.
Agira ati “Natiye icyumba ku ishuri ribanza riherereye hafi ya kiriziya kugira ngo abanyamashyaka bajye babisiga aho mbere yo kwinjira mu rusengero. Ibyo byamfashije gukomeza kutagira aho mbogamira.”
Ubwo Jenoside yatangiraga mu gace yari atuyemo tariki 9 Mata 1994, Uwemeyimana yakiriye Abatutsi bari batuye muri komini Gishoma bari mu ishyaka rya PL ritavugaga rumwe na leta.
Abari mu ishaya rya MRD ryari ku butegetsi babitaga ibyitso kuva aho inkotanyi za RPF zatereye u Rwanda mu 1990, kandi barahira ko bazabica. Kugira ngo bagaragaze ko ubwicanyi bwatangiye ku mugaragaro, Interahamwe zishe Umututsi wari umucuruzi ukomeye muri Gishoma. Byahise byereka Uwemeyimana ko ari igihe cyo kugira icyo akora.
Ati “Kuko abo bicanyi bari abakirisitu banjye, batangiye kujya bansomera amazina y’Abatutsi bazica kandi muri abo basomaga harimo bane nari mpishe. Ibyo bambwiraga byanteye ubwoba, ku buryo n’inshuti nabwiye ko nshaka guhisha abantu nasanze zose zarahindutse.”
Gusa umwe mu baturanyi yemeye gufasha Uwemeyimana kugira ngo amwambukirize Abatutsi yari ahishe abageze muri Repubulika Iharanira Demokari ya Congo banyuze mu kiyaga cya Kivu.
Uwizeyimana yanitabaje uwari uyoboye kiliziya ya Paruwasi ya Mushaka, Fr Antoine Habiyaremye nawe amubera umuntu mwiza amufasha kurokora Abatutsi.
Yamugiriye inama ati “Guhisha abantu mu kiliziya si igitekerezo cyiza kuko Interahamwe ziri gusenya za kiliziya kugira ngo bapfiremo. Ahubwo twabahisha mu miryango yacu.”
Ageze ku kiriziya ye, yahasanze Abatutsi 68 bahahungiye, arabafata abajyana iwe bahasanga abandi bane bari bahihishe. Yabagiriye inama yo kwambuka i kivu bagahungira muri Zaire.
Ngo bageze ku mupaka bahasanga bariyeri y’Interahamwe ariko abasaba kumubabarira bakamwambukiriza abantu. Bagiye kubyemera babonamo abantu bane bari kuri lisiti y’abahigwa bukware barongera bisubiraho.
Ati “Nabanje kubumvisha barabyemra ariko babonye abantu bane bashakaga cyane banga ko bo bambuka.”
Uwizeyimana yatangiye kubigisha akoresheje imvugo zo mu kiliziya, ababwira uburyo gukiza ubuzima bw’abantu bazabihemberwa mu ijuru. Ariko abonye bitari bwemere abasaba kubaha amafaranga.
Buri umwe muri abo bane yamutanzeho 1.000Frw, abasigaye akabishyurira 100Frw buri umwe kugira ngo babemerere gutambuka.
Yagiye aterwa ubwoba ko nawe azicwa
Amakuru yatangiye gucicikana ko Uwemeyimana ahisha Abatutsi, bituma Interahamwe zimugabaho igitero, ziramubwira ziti “Uhisha Abatutsi niyo mpamvu uwo tuza gusangayo wese ni wowe uza kubiyicira, cyangwa tukwice.”
Ariko abahakanira ko adashobora kurambura akaboko ngo yice ikiremwamuntu.
Interahamwe zararakaye ariko zibura icyo zimukoresha, ahubwo zijya kumurega kwa Burugumesitiri wa Komini Gishoma ari naho Uwemeyimana yabarizwaga.
Tariki 16 Mata 1994, Burugumesitiri yategetse ko bazana Uwemeyimana ari muzima cyangwa yapfuye. Guhera uwo munsi zimwe mu nterahamwe zari inshuti ze zimuburira ko agomba gutangira kwihisha.
Ati “Nari nsigaranye na muramukazi wanjye nawe wari Umututsi ari kumwe n’abavandimwe be bane kandi bose bakeneye kwambuka bakajya muri DRC. Sinashoboraga kubata.”
Tariki 20 Mata 1994, yabajyanye ku mupaka wa Rusizi buri wese amwishyurira 1.200Frw kugira ngo bemererwe kwambuka umupaka.
Inshuti ye Fr Habiyaremye wayoboraga Paruwasi ya Mushaka yamenye amakuru ko Uwemeyimana ajya yambutsa abantu, nawe amusaba ko yamwambukiriza Umututsi yari ahishe.
Byari bikomeye ariko uwo Mututsi kimwe n’abandi benshi yakomeje kujya yambukisha rwihishwa bagera ku 119. Mu Gushyingo 2015, Uwemeyimana yari mu bantu 15 bashimwe bakanahabwa umudali w’Umurinzi w’igihango kubera ibikorwa byabo.
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho
Nice story uzabaho neza kandi Imana izakwishyura ubuntu bwawe Amen


text:
Twifashishije igitabo Vivez Et Communiquez ndetse n’urubuga rwa internet rw’ubugorozi turaba turagagezaho ibintu biranga umugore mubi. Nk’uko umugore mwiza atabiterwa n’ubwiza bw’inyuma ni nako n’ububi bw’umugore budaterwa n’imiterere y’inyuma, ahubwo ububi bushingiye ku ngeso mbi zituma aremerera uwo bashakanye, abo babyaye, abaturanyi ndetse n’abahagenda.
- Ingaruka ni uko ahanini abana bamwigana ibyo abatoza n’ibyo bamwigiraho, bakabyanduza abo babana bikaba uruhererekane mu miryango bazubaka.
- Imico mibi y’umugore yica ibyifuzo n’imigambi myiza by’umugabo. Umugabo ntiyongere kumwishimira, bikamutesha icyerekezo cyiza yari afitiye umuryango.
- Ibyo umugore mubi yakoreye abaturanyi bituma bagambirira kubimwitura akaba ibuye risitaza ku bamukomokaho kimwe n’abavandimwe.
1. Umugore mubi yanga gusangira ingorane n’umugabo we, ntibahuza ibitekerezo, ntabwiza umugabo we ukuri.
2. Umugore mubi abaho imibereho itagira intego n’imigambi, yikubira inyungu. Ntamenya ibyo umugabo we akunda, n’iyo abimenye arabimwima. N’iyo abikoze, abikora atishimye. Ikindi, umugore mubi ntiyemera ko amahame meza ari yo ayobora urugo rwe.
3. Iyo agahararo gashize cyangwa habonetse igihombo, umugore mubi atangira gukoresha agahimano n’incyuro, ndetse no kwikeka.
- akiyima uwo bashakanye mu mibonano mpuzabitsina basabwa kugirana.
- yima inama umugabo we, abifatanyije no kumunenga.
- amwima ubufasha bw’inyunganizi bwa ngombwa, byinshi akabyirengagiza akoresheje inzitwazo.
4. Na none kandi, umugore mubi ntatinya guhemukira uwo bashakanye, abikoresheje gukunda abandi bagabo, akima umugabo we urukundo rutagabanije yari afiteho uburenganzira. Kuri iyi ngingo, umugore nk’uwo aba akomerekeje umutima w’umugabo we, amutesheje agaciro mu bandi, amaherezo benshi bakabigwamo.
5. Undi mugore ugoranye ni igishegabo (umugore wigize nk’umugabo). Ahora ahanganye n’umugabo we. Bene uwo ahora mu ifuti rimwe, yemera icyo ashatse gusa, yica uwo ashaka agakiza uwo ashaka, ntiyemera gukosorwa kandi ntava ku cy’ejo. Ibyo bigabanya urukundo umugabo we yamukundaga, kugeza ubwo yifuza abandi bagore cyangwa akabura ubushake bwo kumunezeza. Ni cyo gituma uwo umutima wanze umubiri utamukunda. Ni byo byirukana umunezero bigahagarika udukino two kunezezanya.
Uyu mugore ahorana urutoto, kwitotomba. Amategeko atagira ishingiro ni cyo gitaramo amenyereza ab’umuryango we. Iyo byamaze kumutegeka, ntatinya kubigaragariza mu nzira no mu ruhame.
6. Umugore mubi anyereza umutungo akoresheje gusesagura mu iraha n’ibinezeza binyuranye, no kuwiba awuhisha ahandi (awujyana iwabo), gukoresha ibirenze ubushobozi (ibirenze ibyinjira mu rugo). Ubunebwe n’ubutandame bituma yicisha inzara abana, umugabo n’abashyitsi, maze bikica umugabo n’umuryango. Bikanyaga umugabo ibye no kumutesha inshuti.
7. Umugore mubi ntamenya kurera neza abo yabyaye, abatoza gusuzugura se n’abandi bantu bakuru. Atera umwiryane mu muryango no mu baturanyi, agatsemba ikinyabupfura n’umutekano iwe mu rugo. Byinshi mu bibazo biremereye isi yacu muri iki gihe, byatewe n’abagore b’ibinani, bananiwe gusohoza inshingano zabo Imana yabahaye, nk’iy’uburezi.
8. Umugore w’umusinzi azana ingorane zitesha abana ubwenge, gahunda n’ubuzima. Ntiyubahiriza gahunda y’umugabo we, abana be bariyobora bakaba imfubyi akiriho. Akabera ikirumbo uwamushatse, agahinduka inshuti y’ibigoryi bikamugusha mu mitego no mu bubata, umugabo we akamubura amureba.
9. Ikindi ni uko umugore mubi atamenya ibyo asabwa n’ibyo abuzwa. Intwaro akoresha ni ukwivumbura no kwijujuta, agakenera ibiruta ibyo atunze, ahora yibutswa ibimureba, ahora ahembera amahane.
10. Umugore mubi yemera inama zose atabanje kuzigenzura. Urwe rushobora gusenywa n’iyo avuka, aramutse agendeye ku ngengabitekerezo y’umuryango w’iwabo akomokamo cyangwa inshuti ze. Aho ngaho, umugabo aba asenyewe n’uwamushyingiye (kwa sebukwe). Ibyo avuga n’ibyo akora bihora binyura mu mwenge w’ubugoryi bw’umugore we, maze bigataha kwa sebukwe. Bene uwo mugore, nyirabukwe na sebukwe abahindura nka bakeba be, agahora ahirimbanira guhangana na bo ngo agaragaze ko bamubangamiye ! Umubano mwiza w’abashakanye ushobora kwangizwa n’umugore wanga inama nziza z’umugabo, akagendera ku z’iwabo n’iz’inshuti mbi afite.
"Umugore umaze kuva mu mwanya Imana yamugeneye mu irema, imbaraga zose yakoresha kugira ngo yishyire mu mwanya w’ingenzi Imana itamuhaye, aba yivanye n’aho yari asanzwe hagasigara ubusa."
Ibintu 10 Biranga Umugore Mubi mu Muryango
Twifashishije igitabo Vivez Et Communiquez ndetse n’urubuga rwa internet rw’ubugorozi turaba turagagezaho ibintu biranga umugore mubi. Nk’uko umugore mwiza atabiterwa n’ubwiza bw’inyuma ni nako n’ububi bw’umugore budaterwa n’imiterere y’inyuma, ahubwo ububi bushingiye ku ngeso mbi zituma aremerera uwo bashakanye, abo babyaye, abaturanyi ndetse n’abahagenda.


text:
IMPUNZI Z’ABANYARWANDA MULI MOZAMBIQUE ZIKOMEJE KWIYAMA INKOMAMASHYI ZIHAGARARIWE NA LOUIS BAZIGA
- Views 11840
Kuva aho uyu mugabo witwa Baziga Louis ahimbiye imitwe yo kwicisha bamwe mu mpunzi zikomeye muricyo gihugu cya Mozambique ikaza kumupfubana, ubu Baziga na bagenzi be bahora mu manama atarangira bitwikiriye amajoro mu kabali. Biratangaje kuko uyu Baziga ngo ni pasiteri akaba atavuga rumwe n’inzoga ariko inama akaba azikorera mu tubali. Izo nama uzisangamo uwo Louis Baziga , Filbert, Vital, Furaha n’izindi nkomamashyi ziyemeje gukorera FPR ibikorwa by’ubwicanyi aho muri Mozambique. Ikigaragara ni uko bitabahira kuko ubwo bateraga umwe mu mpunzi basanze adahari kuko yari mu rugendo rwo kwivuza muri Afurika yepfo nkuko asanzwe ariho yivuriza. Bagerageje gutera uwa 2 ari we Benjamin na we basanga ataraye muri urwo rugo dore ko yubatse amazu menshi akaba yari mu rundi rugo ruri mu birometero nka 20 uvuye kuri urwo rugo bateye.
Kuri urwo rugo bateye, baje kuhahurira n’ibyago rero kuko bagiye baziko bahita bamwica bityo bakongererwa amanota mu Rwanda. Barinjiye bararasagura bica abenegihugu 2 banakomeretsa n’umwe warushinzwe gufungura igipangu. Ayo maraso yinzirakarengane azabahame ubuzima bwabo bwose.
LOUIS BAZIGA NI MUNTU KI?
Baziga ni umunyagikongoro w’umuhutu wageze muri mozambique avuga ko ari umurundi ahabwa ubuhungiro nk’umurundi byo kujijisha kugirango nashakishwa atazagaragara. Ibyo rero byerekana ko yatinyaga ko hazamenyekana aho aherereye kandi yarasize akoze ibara mu banyagikongoro n’ababahungiragaho. Ubuzima bwa Baziga aho muri mozambique bwagiye burangwa n’intambara kuko muli 1998 yahanganye n’uwitwa Manisha bapfa amafuru y’imigati, bimuviramo no kugirana ibibazo na Michel wahise ahitamo kwigira muri Afurika y’epfo yanga amahane. Nyuma y’aho yagiranye ibibazo n’umukecuru witwa Foibi birangizwa na Polisi ya Mozambique. Ntibwo byarangiriye aho kuko yagiranye indi ntambara na Zabuloni bapfa itorero birangira Louis Baziga ajugunywe hanze y’itorero kuko yaramaze kujya asambanya abagore b’abandi muri iryo torero. Amaze kwirukanwa muri iryo torero, yahise ashinga urundi rusengero ariko ingeso ntiyacika.
Twibuke ko uyu Louis yishe umusore witwaga Ndagije wamukoreye mu iduka nyuma akaza gutangira akaduka ke. Baziga yabonye Ndagije amaze gutera imbere ahitamo kumwica akoresheje umugore we bari barafatanywe ari kumusambanya, bikamuviramo kureka akazi. Baziga rero yafatanyije n’uwo mugore wa Ndagije baramwica kuko uwo mugore yari azi ko azahita aba umugore wa 2 wa Baziga Louis. Siko byaje kugenda rero kuko Baziga we yabikoranye ubuhanga bukomeye kuko yashutse umugore ngo avuge ko ari we wiyiciye umugabo we Ndagije, maze urukiko rumukatira imyaka 25. Baziga rero yakoze uko ashoboye acikisha uwo mugore amwohereza Cape Town muri Afurika y’epfo kugira ngo atazigera yongera gukandagiza ikirenge muri Mozambique. Ni na gutyo Baziga yahise yigarurira ibye byose.
Ubu tukaba tubamenyesha ko iduka Baziga yaritwaye burundu akahashyira na farumasi. Ubukire nk’ubu bw’amaraso y’abantu nibwo Baziga yigwijeho. Ubanza umunsi amaraso yamennye yamugarutse azasara akiruka imisozi.
Mukurangiza turagira ngo tugaruke gato ku nkuru y’ubushize Baziga akomeje kubera ikibazo abanyarwanda muri Mozambique). Twari twavuze ko hari undi muntu witwa Bosco w’umurokore nawe uri muri bamwe Baziga akoresha mu gukwiza ibihuha bijyanye n’ iterabwoba. Turagirango tubamenyeshe ko hari umuntu watwandikiye avuga ko uyu Bosco Nduwayo bavuga ko ari umurokore yaba ntaho ahuriye na Baziga ngo akaba arengana. Uwo muntu yatubwiye ko Bosco yaba azira amakimbirane yabaye mu idini rya Mashava. Kuba Bosco Nduwayo yari ku ruhande rw’abarwaniraga uburenganzira bwabo barimo muri iryo dini, bamwe mubari abapasiteri b’idini rya MASHAVA ubu baciwe, akaba ariho uyu (Bosco Nduwayo) nk’umwe mu bakirisitu bateye ijwi ryabo hejuru bagirango bamenye ikihishe muguha akato bamwe murabo bapasiteri barimo bacibwa muriryo torero, akaba ariho izingiro benshi babona kwariryo uyu mugabo Bosco Nduwayo yaba arimo azizwa. Turabamenyesha ko tukimukoraho itohoza rihagije kandi tunasaba uwaba afite gihamya cg andi makuru yerekana ko uyu Bosco yaba arengana cga akaba akorana na Baziga yayaduha.
Ikindi kintu ni uko uyu Baziga Louis afite murumuna we witwa Ndikumana Jean Marie utamushyigikira muri ariya mafuti ye kimwe na muramu we Pedro bakaba bamuhanura ariko ntiyumve. Ubu Baziga akaba afite ikibazo cy’abenegihugu bapfuye mugihe yashakaga kwicisha umucuruzi Ndagije bikaba ariyo mpamvu hifashishwa uyu Bosco kuko bene wabo wa Baziga ntibashaka kwiteranya n’izindi mpunzi kandi babanye neza. Gusa turacyategereje amakuru yimbitse kuri uyu Bosco. Amakuru dufite ubu rero ni uko Baziga ashobora no kongera kwihisha kubera ubwoba n’ikimwaro kibyo akorera bene wabo. Hagati aho biriya yakoze akaba yaragirango asige icyasha impunzi zose z’abanyarwanda kubera ko i Maputo hari ikibazo cyo gushimuta abahinde n’abandi bantu bakekwaho amafaranga. Baziga rero yashakaga gukoresha ibi bikorwa bibi bisanzwe bizwi ngo abyomeke ku banyarwanda b’impunzi abaturage bazahukemo bazigirire nabi nkuko bimeze ubu muri Zambia, none yabonye ko byamupfubanye ubu ari muyindi mitwe tuzabagezaho tumaze kuyitohoza neza.
Charles Mugara
18 Responses to IMPUNZI Z’ABANYARWANDA MULI MOZAMBIQUE ZIKOMEJE KWIYAMA INKOMAMASHYI ZIHAGARARIWE NA LOUIS BAZIGA
-
Mwese nimuzibe…
1) Baziga ndamuzi neza kuva 1998. Mwese mumwita umwere mwamumenye muri 2010 ariko ndabona amateka yarabihishe.
2) Afite amakosa menshi amuhama arimo gusambanya abagore b abandi benshi no gukoresha umwanya wa pasteur nabi, mu kwicisha abataravugaga rumwe nawe.
3) Kuva yatangira guhagararira diaspora (n’ubwo ntumva ukuntu impunzi ihagararira diaspora y’igihugu yahunze) yahise aba rukarabankaba.
Niuko rero mwese mwigiza nkana ngo ni umwere nimuceceke kuko ntacyo muzi. Ahuhwo nafatwe aryizwe abo yahitanye
-
Padiri yayoboye misa ageze hagati abwira abayoboke be ati:”IRI NI IYOBERA RIKOMEYE RY’UKWEMERA”
Inama nto natanga:
1.IMVUGO NYANDAGAZI YANDAGAZA NYIRI KUYIKORESHA
2.IJAMBO RYIZA NI MUGENZI W’IMANA KANDI IMVUGO NZIZA IHOSHA UBURAKARI.
IGITUTSI NTIGISHYIGIKIRA IGITEKEREZO cyawe.
Naho kubivuzwe haruguru, … Imana ntinegurizwa izuru. uwakwiyemeza umugambi utari mwiza ku nyoko muntu cyane cyane mu nzu y’Imana yaba yibeshye kuko uwitwa Farao Ramsess yagerageje gusuzugura Imana birangira ingabo ze ziguye munyanja.
Yani na yambure isi yarasamye irabamira
iyi nkuru iramutse ari ukuri twagira inama Louis “KWIYINIRA AKISUZUMA AKIHANA” kugira ngo atazagibwaho n’urubanza.
METANOIYA(MWIHANGANE ABAZI UKO IRI JAMBO RYANDIKWA MU RUGIRIKI JYE NDYANDITSE MU KINYARWANDA), NI ijwi ry’Umwuka wera rihora rikubwira ngo “HINDUKIRA WIHANE”, “AMALESIYA” rikaba ijwi rya Satani rikubwira ngo uzaba wihana.
ERARE HOMANUM EST DIABOLECUM PERISEVERARE
bISOBANURA NGO: icyo MUNTU na Rusifero bahuriyeho ni uko bose bibeshya bakagwa mu IKOSA, naho icyo bataniyeho ni uko MUNTU yikosora naho RUSIFERO AGAKOMEZA MU MAKOSA YE.
– icyo twabwira abayetorero, ni uko Nyiraryo Yesu yaryubatse kurutare kdi imizi y’i kuzimu ntizarishobora.
Tugire amahoro.
-
Wowe utangaza amafuti ngo bibaza ukuntu louis yamujyezeho mbere,uri injiji ntanubwenjye ujyira kuki se ahubwo utanabaza impamvu umuryango wamusijyiye ibintu ari umunyarwanda Kandi bo ari abarundi.kuba yarafashije abantu akaba umwizerwa,Dore ko tumuziho ubunyangamugayo no kumenya kwitanga Dore ko atanavangura umusanze wese aramwakira,nawe u mwandika wasanga atarabuze icyo yakumariye cga mwene wanyu.mumuziza Kuba adafatanya namwe muri ayo mashyaka yanyu yastinzwe no Kuba ajyera aho muzi mwasize mwishe abantu mwe mukaba mutahakandajyira,abandi mwarasahuye mukaba mukurikiranywa ninkiko.
-
Karabaye noneho nishyano zino nkora maraso zinterahamwe zikozeho ga zisigaye zivujyira kuri television zivuga amagambure zishyira kugasozi ngo bazibone aho kwihisha ngo zirebe ko bwacya kabiri. Baraje babasubize ibyo musaba.mujyane ubwicanyi bwanyu aho muturuka mureke kwonjyera ibibazo mugihugu cyabandi.uwo mbituyende evariste ubu uri gukina umukino revocat yakinaga ufatanije na Hakizimana Jean de Dieu.mubarebe neza nibo bajyiye guteza akaga impunzi zabanyarwanda,Hari nabandi babari inyuma tutiriwe tuvuga hano.mureke kubeshyera Louis kuko ntawe yigeze ashaka kwica ntanuwo yabujije amahoro.mukomeze mwirate muziko muri impunzi ndetse bamwe mwaracitse uburoko abandi burabatejyereje.mujyeze kundundoro ubwo musigaye mumarana ugwanyu mwiratana udukontineri (contineur) twumwanda mujyihugu cyabacumbikiye .
-
Bimaze kugaragara no kumenyekana neza ko kujyirira neza abahutu arinko gukura impyisi murwobo ikaguhemba kukurya.Luis Baziga niwe wafashwe abo bose muvuga ndetse nabo mutavuga ,nka ba frolibert,ba sebyatsi,ba deomedi,ba Fidel ariwe papa bonc,uwo wamarishije abantu ariwe njyirwa mushumba itajyira umwana yirirwa ig mubagore ngo irebere ko yabona umwana ikoreheje amaturo nibyicumi byabacristu ariwe Hakizimana Jean de Dieu Ukuriye abo bicanyi beshi beshi yafashije none murashaka kumwica.mwese bo muri Maputo musubize amaso Inyuma mwibuke abandi murebe umumaro uwo mugabo yabamariye none murashaka kumwica muririrwa mumusebya muvuga oibitaiv
-
IKINDI MUGOMBA KUMENYA: UWO Louis bivugwako ariwe wicishije MANASSE KUKO ABABIKURIKIRANIYE HAFI BIBAZA UKUNTU YABAYE UWAMBERE KUGERA AHO NYAKWIGENDERA YARATUYE KANDI BAZIGA YATUYE AHITWA BOWANI KUBAHAZI NIKURE. IKINDI UMUGORE WA NYAKWIGENDRA MANASSE YAGIYE KWISHYIKANA MURI POLISI YO MUMUJYI ATAMBUTSE POLICE STATIONS ZINGAHE? uYO BOSCO NTAGOZERA MUMUREKE ABAROKORE BAGENZIBE BAZI IBYAHA BYE
BAZAMWERKA AHOBUKERA NIBAMAKUMUJYUGUNYA HANZE MUZAMWAKIRE MUMUHANE ARYOZWE IBITUTSI YATUSE SETANI NABIWE IGIHE YARACUZURA UMWUKA WERA KERA.
-
IKINYOMA KIMARA UMUSI NTIKIMARA UMWAKA.iBYOMUKORA BYOSE HARI IUGIHE BIZAJYA AHAGARAGARA.mWIBAZA KOLETA YA MAPUTO ISINZIRIYE?UKO BIRI KWOSE UTWOTWAMANEKO KAGAME YOHEREZA AHO SI ABAHANGA KURUSHYA ABA MOZAMBIKE.UMUNYARWANDA Serushoki jean hihinduye UMUGANDA NIWE WABISUTSEMO AMAZI AKIMARA KWAKIRA SATANI NKUMUKIZA WE IGIHE UMWUKA WERA YAMUVAMO AMAZE KWAKIRA AMAFARANGA YA fpr BINYUZE MURI adpr.
mUSHAKISHE UWOMUSAZA MUMUMWAMBIKE UBUSA KUKO NTAKINDI ATEGEREJE KUVA ARETSE UKURI AGAHITAMO KUNYWA AMARASO YABO YIGEZE GUHAZA IGIKOMBE CY’URWIBUTSO RW’AMARASO YA KRISTO.
-
Ampayinka data, nabanje umuhungu we Binego bya Nyirakajumba,Hanyuma ubu urwango ubugambanyi,kwicana biranga bene kanyarwanda bizashyirwaho iherezo mubuhe buryo!kuki inda twayirutisha abavandimwe inshuti n’abadukomokaho!Abashaka kwitwa ibikomerezwa hejuru yimivu yamaraso yabagenzi babo rwose nibamaganwe kd niba bumvaa bikubite agashyii basubize agatima impembero bibuke agaciro kikiremwa doreko bashaka kukarutisha ibyubahiro byigihe gito.Reka ntere akamo amakipe ahanganye muri Mozambique komurimo muteshuka imihigo mwahize muri kwirukankana uturago mu mashyamba ya Congo nahandi mwaciye nimusigeho singombwa komwakwicishije bagenzi banyu cyangwa mubagwishe mu minwe yabanzi ngonugushaka amakuzo yubakiye kumisenye, ntibihwitse kugambanirana birimo bibaranga aho umukirisitu atakimenya agaciroke nihabeho ubworoherane kubabarirana ninabwo muzatunganirwa.
-
Kuko muri abicanyi niyo mpamvu iryo jambo muri ko resha cyane muba mubyikuraho ariko bikanga bikabakurikirana.Louis Baziga mwanjiji mwe Hari aho mwumvise hari hari umushinja no mugihugu mwe mudashobora gukandajyiramo kubera ibyo mwahakoze. Ariko muraharabika umuntu udashobora no kwiyicira inkoko ngo ayirye.ibyo byose turabizi ko ari ibinyoma kuko adafatanya namwe muri ubwo bwicanyi bwanyu.ahubwo mwikozeho Kandi muzanikoraho Dore ko muzi kwivujyiriza induru.sha murabeshya ntaho muzabikira
-
Iyo musebya umuntu mumwita amazina nkariya muzineza ukuri ko ari umwere ahubwo ko yarajyiye kujyirirwanabi Imana igatabara.Murarushywa nubusa kuko numuntu Mwiza ushimwa nabantu ndetse ni Imana.
-
Ese ntimukorwa nisoni iyo mwandika ibinyoma nkibyo koko,ese uwo my gore muvuga yacikishije ubu ngo ari cape tawun siwe ufungiye javelan mubagore nyuma yo gukatirwa imyaka22.mwanjiji mwe mutaniye ibyo muvuga ahubwo se Hari u wijyeze amubona haze nibura ngo avuge ko bamucikishije.uwabanyomoza yavugabyose gusa ntajyihe cyiphabusa dufite nkamwe.gusebanya sibyo bizabakuraho amaraso yabantu mwamennye habe no gufungura umwicanyi Deomedi na Revocat uhagararoye abicanyi RNC nubu nawe umeze nkufunze uri gushakishwa nubutabera BWA Mozambique utejyerejwe aho Deomedi ari.na Ndajyijimana Benjamin nawe uri I nyuma ya FDLR.abo bajyikomeje gushaka kumena amaraso.
-
Ariko burya abicanyi muribabi koko ubwo mwita Louis umwicanyi mubikiye kuko mwashatse kumwica mukamuhusha none niwe mwise umwicanyi ngo mugumye mujijishe.ibyo mwandika mumusebya ntacyo bivuze kuko ntawe utamuzi ko ni neza ye ajyirira nabo atazi.murarushya nubusa
-
Ese ubwo gusebanya kwanyu mubona arikwo kuzabahesha gutsinda.deomedi ufunze wemeye icyaha siwe wavuze abo bari bafatanije gushaka kwica louis Baziga.ubwose murigushaka guphubya muhisha ukuri musebya Louis ngo babe aribyo barangariraho,ibyo binyoma byanyu muhisha ukuri ngo Batamenya ko Revocat karemanjyingo na Ndajyijimana Benjamin aribo bicanyi.murarushya nubusa ukuri kuzatsinda.ibyo mwandika byose ni ibinyoma Revocat siwe watanze amafaranga yambere ayaha uwo wagombaga kwica Louis abibwiwe na Deomedi ese ubu bazihisha bajyeze ryari mwaretse kubesha.ko IMANA itarenganya.
-
Mwabuze ibyo mwandika mwirwa mubeshya gusa ubwo se mubona koko Hari ucyita kuri ibyo binyoma byanyu.murarushywa nubusa ntawe usebya uwo imana itasebeje.mukomeze muri kumwonjyerera umujyisha mwikururira umuvumo.
-
ikindi nabwira nuko iyo turi kumwe nanga kwiteranya nawe kuko udakunda guhanurwa ariko turi abo munzu imwe sinkwanga dukize nawe wikize widuteranya nabavandimwe dore twari twibaniye neza na bose ngayo abakuru bo mumuryango ntugisha inama ngaho urumva abakoshya gusa saba imbabazi umusaza laulent umwegere inama aguha ntutere imigeri ntakwanga garukiraho dore turandika bucece ariko umunsi abanyamuryango twaguhagurukiye uziyahura!ikindi garura luisa aho wamujyanye ntitubishaka wamujyanye wagishije nde inama turkey si heza uramuhungisha iki ? nyarutsa inxira zikigendwa!
-
burya ni uko amatwi arimo urupfu atumva ihoni ubundi bigaragara ko igihe cyo kwihana no kwiyegurira Imana kwa Luis cyari icyi ariko aranangiwe umutima”’ibimusohoreyeho nibi”’ umutima w’umuntu urusha ibindi byose gushukana kandi ufite indwara mbi ntiwizera gukira! akwiye guca bugufi agasaba imbabazi ahereye kumugore we mama luisa! kuko yamubereye satani bikomeye2agomba gusaba sebyatsi imbabazi kumakosa azi yamukoreye 3 agomba gusaba umwari yacukuruje umwana yamubyayeho akamutwara mumpfubyi akaba yirirwa yiruka kumusozi
3 agomba gusaba past zaburoni nitorero ryose imbabazi kuko niwe watangije ibice mw’itorero ry’Imana pantecoste international
4agomba gusaba imbabazi past usabyimana samuel kumakosa umutima we umushinja yamukoreye
5agomba gusaba imbabazi past jonh imbabazi kubera umwiryane yabibye mwitorero rye!
6agomba gusaba imbabazi umugabo wese aziko yarongoreye umugore kandi ntazabikinishe ukundi
7akwiye guhagarika ubugambanyi akorana n’inkotanyi agatuza kuko igihe cye niki
8’agomba gusaba imbabazi:diomede nabandi bose birirwa bihisha kubera we imiryango yabo ikaba iri gukena kubera we! naramuka atumviye imiburo muhaye ndamumenyesha ko ntabuhungiro afite atakwibeshya ngo avuye maputo agiye Rwanda,uganda,turkey,suede,belgique ect…….aho hose azahasanga abazamuryoza ibyo yakoreye society ! ubu buryo abonye yibupfusha ubusa yewe nibiba nindishyi z’akababaro azitange ariko agire amahoro ahe n’amahoro umuryango we! akabazo nakubaza past luis: urasenga cyane tugafashwa none reka nemere ko umuntu yashatse kukwica ! icyakurinze ngo udapfa ni iki? none ko uri umuvugabutumwa ukaba warihimuye nawe kwica ese ubwo nizo mbuto zawe cg wari kubashaka ukera imbuto nziza nabo bakihana! ubu ndaguhanurirako uzakena ukarwara ugafungwa ndetse ugasabiriza nuramuka utihannye ngo ugaruke munzira yuwaguhamagaye! ubu ibintu bikuri imbere ni2: guha Imana icyubahiro ‘ugaca bugufi ugasaba imbabazi ugasekwa ukagawa ukaba wanapfa uzize ukuri cg
kwihagararaho ukaguma mucyubahiro cyawe ubundi ukitegura kuba umwami nebukadidezari mugihe cye cy’imyaka 7 arisha nk’inka guhitamo ni ukwawe uyu munsi!
-
Barishuka Imana ntizabyemera
-
uwo Benjamin yashztse kwica ni Bonyinkindi w,umurokore?urwo rugabo nibarutorere umuti none rwo ntiruva amaraso?


text:
Umugore ukora ibidasanzwe kandi biteye agahinda yasangije abakoresha imbuga nkoranyambaga ubuhamya bwe burimo icyamuteye kuba buri munsi asambana n’ umuhungu we gatanu.
Umwaka ushize nibwo byose byatangiye. Umugabo wanjye yarantaye, anta ntafite ubushobozi bwo kwishyura icumbi twabagambo yewe ntashobora kwishyura irihendutse, njye n’ umuhungu wanjye Jimmy dutangira kuba mu modoka yanjye.
Umukoresha wanjye nise Bwana B yasaga n’ umuntu mwiza yampaye amadorali make. Mu byumweru byakurikiyeho namugujije amafaranga mujyamo ideni antumaho ngo ngende ampe akazi ngakore bihwaniremo. Yarabwiye icyo ngukeneyeho ni uko uzajya usambana n’ umuhungu wawe ndeba kugira munshimishe. ‘Namukubise urushyi ndasohoka’.
Haciyeho ibyumweru bitatu, ntabyo kurya tumaze iminsi ibiri ntacyo dushyira ku munwa, itumba ryegereje kandi wibuke ko tuba mu modoka. Negereye Jimmy mu bwira uko ikibazo giteye arabyemera nsubira kureba Bwana B mubwira ko niteguye gukora ibyo ashaka ariko akaduha ibidutunga’.
Buri wa Gatanu , tukajya kwa Bwana B burijoro kugera ku Cyumweru. Buri mpera z’ icyumweru njye n’ umuhungu wanjye tugakora amahano. Icyo radusabaga ni uguhindura amapozisiyo. Kuri noheri y’ umwaka ushize Bwana B yatwishyuye amadorari 1000.
Nageze aho mpagarika ibyo gushaka akazi kuko njye n’ umuhungu wanjye twari twarabyumvikanye rimwe na rimwe kumva impera z’ icyumweru zitinze kugera. Sinashoboraga kubyanga kuko umuhungu wanjye yanshimiraga aho umugabo wanjye atagezaga anshimira. Kugeza uyu munsi nsambana n’ umuhungu wanjye 5 ku munsi.
Iyo ntekereje kubivamo numva bingoye kuko sinumva uko nabaho n’ umuhungu wanjye twakwicwa n’ inzara. Ariko numva nshaka kuva muri ubwo buzima kuko nanjye ndabizi ko bidakwiriye umuntu w’ umubyeyi nkanjye. Ndabizi ko mugiye kuntuka ariko nkeneye ko mungira inama y’ uko nabivamo ?
241,050 total views, 200 views today


text:
Ubwiyongere bw’amadini mu Rwanda bugenda burushaho gufata indi ntera aho kugeza ubu agera kuri 2000 amaze kwandikwa no kwemererwa gukorera mu gihugu.
Hamwe na hamwe byagaragaye ko hari amadini ashingwa mu kajagari bene yo badafite ubushobozi bw’ibikorwaremezo byo kuyatangiza, bigatuma batangira basengera mu bibanza, uteye intambwe akubaka igisharagati.
Abandi bapfa kwiyumvamo cyangwa kubwirwa n’abandi ko bafite impano nk’ubuhanuzi, uburondozi no kwigisha bakemeza abantu maze bagahita bashinga amatorero mu buryo busa no gushaka indonke, hatitawe ku bumenyi bwo ku rwego runaka rw’amashuri.
Ibi byagarutsweho mu nama y’igitaraganya RGB ifatanyije na Minisiteri y’Ubutegetsi bw’Igihugu (Minaloc), bagiranye n’abayobozi b’amadini n’amatorero afite ibyicaro mu Mujyi wa Kigali kuri uyu wa 16 Gashyantare 2018, hagamijwe gufata ingamba ku bibazo bikomeje kuyagaragaramo.
Ibyagaragajwe ko biremereye birimo inyigisho ziyobya rubanda zitangirwa muri amwe mu madini, insengero zimeze nabi ku buryo zishobora guhitana ubuzima bw’abantu, amakimbirane ashingiye ku kurwanira umutungo, gushinga amatorero n’amadini mu kajagari n’ibindi.
Mu mwanya wo kungurana ibitekerezo ku cyakorwa ngo ibyo byose bikemuke, Umunyamabanga wungirije w’Inama y’Abepiscopi Gatolika, Padiri Maniraho Jean Damascène, yasabye ko mbere y’uko umuntu yemererwa gutangiza itorero cyangwa idini hajya hasuzumwa ubumenyi afite.
Yavuze ko biramutse bishyizwe mu itegeko rigenga amadini riri kuvugururwa byakemura ibibazo by’abashwana buri wese agahita ajya gutangiza idini rye.
Ati “Hagombye kugaragaramo ngo umuntu ugiye gushinga itorero afite ubuhe bumenyi cyangwa uruhe rwego? Ese umuntu yagombye kuba afite abantu bangahe ngo bamwemerere ubwo burenganzira? Ni ibintu byoroshye ko abantu 10 bishyira hamwe ukabona bashinze itorero ku buryo bishobora kuba intandaro y’ivuka ry’amatorero menshi na byo bigateza ibibazo.”
Hari n’abasabye ko ugiye gushinga idini habanza kurebwa niba nta handi yasengeraga kuko hari abamara guteza imivurungano aho basengeraga bakajya gushinga ayabo hatitawe ku bushobozi bafite.
Umuyobozi w’Urwego rw’Imiyoborere (RGB), Prof Shyaka Anastase, yavuze ko iyi ngingo izitabwaho mu itegeko ririmo kuvugururwa kandi yizeye ko izaba ingirakamaro.
Yagize ati “ Nta muntu uvura atari muganga, nta n’uwigisha atari umwarimu. Nta agronome ujya kwita ku bihingwa atarabyize. Umuntu ugiye kuvura roho ni we udakeneye kugira ubumenyi? Icyo kintu mu mategeko n’amabwiriza turimo dutegura kizagarukwaho kandi ngira ngo bizadufasha.”
Yakomeje agira ati “Niba ushaka kuba umwavoka utarize muri ILPD y’i Nyanza ntabwo bicamo, kuki ahandi ho bitajya muri uwo murongo? Na wo ni umwuga, birasaba ubumenyi, ntabwo ari ngombwa kujya kwiga imibare niba ugiye kuvura roho ariko hari ahandi babyigisha muri iki gihugu, hari amashuri yabizobereyemo, ibintu bijye ku murongo.”
Muri iyi nama hanagaragajwe ikibazo cy’abajya gushinga amatorero bakiba amazina y’ayo babarizwagamo bagahinduraho akantu gato.
Ibindi bitekerezo byatanzwe birimo ko amatorero yajya atizanya insengero bamwe bagasenga mu gitondo abandi ikigoroba kugira ngo hakemuke ikibazo cy’afite izidashinga ariko kugeza ubu ngo aracyarangwa n’agapingane.
Ibisabwa kugira ngo umuryango ushingiye ku idini uhabwe icyemezo cy’iyandikwa birimo kwandikira ibaruwa urwego rubishinzwe iherekejwe n’amategeko awugenga ariho umukono wa Noteri, kugaragaza aho icyicaro giherereye, amazina y’uhagarariye umuryango ushingiye ku idini imbere y’amategeko n’umusimbura igihe adahari, imirimo bashinzwe, aho babarizwa ndetse n’icyemezo kigaragaza ko batigeze gufungwa.
Hari kandi inyandiko ngufi isobanura amahame ugenderaho, inyubako igenewe gusengerwamo, gahunda y’ibikorwa n’ingengo y’imari y’umwaka igaragaza ingengo y’imari y’ibikorwa by’iterambere n’ingengo y’imari isanzwe n’ibindi nk’uko biteganyijwe mu itegeko N°06/2012 ryo kuwa 17/02/2012 rigena imitunganyirize n’imikorere by’imiryango ishingiye ku idini.


text:
Dore Impamba korali Elayono ya ADEPR Remera Izahagurukana I Kigali
Korali Elayono ibarizwa mu mujyi wa Kigali mu itorero rya ADEPR Paruwase ya Remera, ikaba ari imwe mu makorali akomeye abarizwa hano mu Rwanda binagaragazwa na bimwe mu bihembo bagiye bahabwa n’abayobozi batandukanye b’ igihugu ndetse n’ abikorera. Kuri ubu bagiye kwerekeza mu intara y’ amajyepfo mu itorero rya karere ka Huye Paruwase ya Matyazo kuri uwo mudugudu.
Korali Elayono yakunze kwagura umurimo w’Imana, mu buryo bwose kuko usanga bakomeje gukoresha ikoranabuhanga hagamijwe kwamamaza Yesu Kristo nk’umwami n’ umukiza.
Pastor Charles wo muri Paruwase ya Matyazo Umudugudu wa Matyazo mu itorero ry’ Akarere ka Huye ururembo rw’Amajyepfo, yagize ati “Igiterane cyatangiye tariki ya 16 kikazasozwa ku itariki ya 22/07/2018 kikaba cyaratangijwe n’amasengesho y’ ibyiciro bitandukanye harimo n’abayozi b’ itorero ryacu, ku munsi wo kuwa Gatandatu nibwo dutegereje Korali Elayono izaturuka I kigali tukazabana nayo guhera mu gitondo kugeza ni mugoroba tukazanakomezanya nabo no ku cyumweru umunsi wose, Igiterane twagihaye intego iboneka mu “Abakorinto8:3” turashaka kubwira abantu ubutumwa tukanabakundisha Imana””
Umuyobozi wa Korali Elayono Madam Marora Genevieve yavuze ko mbere ya byose bashima Imana ijya ijyenda ibiyereka mu ngendo z’ivugabutumwa bakora ndetse zigatanga umusaruro kuko zisiga habonetse umubare w’abantu benshi bakira agakiza kandi nyuma bakumva ubuhamya bwabo ko bakomeje gushikama mu mwami, avuga kandi ko ntakabuza ko bizeyeko Imana izabana nabo muri uru rugendo rw’Iminsi 2.
Bwana Mwiyeretsi Alain Samson, ni umutoza wa Korali Elayono yagize ati “kuruhande rwacu imyiteguro imeze neza cyane, icyo nabwira abazitabira iki giterane bazabasha kumva umuziki w’umwimere n’indirimbo nziza z’ivugabutumwa ryihanisha abanyabyaha, zizahumuriza abanyamibabaro ikindi kandi nuko tuzakoresha umwimerere w’ umuziki w’indirimbo shyashya zacu zirigukorwa muri Studio” Yakomeje avugako, Korali Elayono yamamaza ubutumwa babinyujije kuri websites zitandukanye mu gihugu, kuri facebook, kuri Flickr.com (Amafoto), kandi ko bafite konti kuri Youtube.com iriho ibihangano byabo kuburyo buri wese, aho yaba ari hose ku isi yoroherezwa kugera ku ndirimbo zabo z’amashusho.
Elayono ivuga ko izaruhuka ihawe ingororano na Yesu dore ko kugeza ubu ibikorwa byayo bimaze kugera mu bihugu birimo Ububiligi, Ubufaransa, Ubwongereza, Esipanye, Ubushinwa, Leta Zunze Ubumwe z’Amerika, Ubuhinde, Afurika y’Epfo, Sudani, Burundi, Uganda n’ahandi kandi intego ni ugusakaza ubutumwa mu isi yose dore ko ari cyo Imana isaba abakozi bayo.
Korali Elayono guhera mu mwaka 2011, nibwo batangiye gukora ivugabutumwa binyuze mu bihangano byayo byoherezwa hirya no hino mu bihugu bigize isi, aho byahitaga bigezwa ku babyifuza bifashishije uburyo bw’ikoranabuhanga rya murandasi (internet).
Mu Mwaka 2012 nibwo Korali Elayono yashyikirijwe Impamyabumenyi (Certificate) n’ uwari Minisitiri w’Urubyiruko n’Ikoranabuhanga Bwana Nsengimana Philbert, nka korali yafashe amahugurwa mu birebana no gukoresha ikoranabuhanga. Naho mu 2013 yahawe ishimwe (SIFA Award 2013) nka korali yabaye iya mbere muri korali zo mu Rwanda nk’ikoresha cyane ikoranabuhanga mu ivugabutumwa.


text:
Iyo uganiriye na bamwe mu bagenda,abatuye n’abakorera mu mujyi wa Gicumbi kimwe mu byo bahurizaho ni iterambere ry’uyu mujyi rigenda biguru ntege ndetse n’akajagari n’inzu zishaje cyane bikigaragara muri bimwe mu bice byawo.
Video za TV1!
Iyo uganiriye na bamwe mu bagenda,abatuye n’abakorera mu mujyi wa Gicumbi kimwe mu byo bahurizaho ni iterambere ry’uyu mujyi rigenda biguru ntege ndetse n’akajagari n’inzu zishaje cyane bikigaragara muri bimwe mu bice byawo.
Bifashishije inyandiko zitari nke bandikiye inzego zinyuranye bazisaba ubufasha muri iki kibazo, abaturage bafite amasambu yanyujijwemo imihanda mu mudugudu wa Kabaya akagari ka Ruhengeri umurenge wa Muhoza mu karere ka Musanze babwiye TV/Radio1 ko imyaka ibaye itandatu bategereje ingurane z’amasambu yabo yaciwemo imihanda.
Hirya no hino mu Rwanda hari abakunze kumvikana biregura ku byaha baba bakoze bavuga ko babitewe no kunywa inzoga kugeza ubwo basinze,gusa bamwe mu baturage bo mu murenge wa Bugarama w’akarere ka Rusizi bo bagaragaza ko gusinda bitatera umuntu gukora ibyaha runaka ahubwo ko ubikora aba yari abisanganywe bityo bikaba byasemburwa n’inzoga aba yanyoye kimwe nuko ngo hari abashobora kwitwaza inzoga nk’iturufu yo (...)
Musanze: Arashima TV1 yamuvuganiye akaba agiye gusubizwa ibye yari amaze imyaka itatu yarambuwe (Video)
BAKUNDINKA Cecile utuye mu murenge wa Musanze mu kagari ka Rwambogo umudugudu wa Gakoro ni umubyeyi w’abana batatu, ubwo TV/Radio1 yamusuraga bwa mbere hari mu kwezi kwa kabiri muri uyu mwaka wa 2018, icyo gihe yari acumbukiwe n’umugiraneza mu nzu y’ikirangarira yari icyubakwa, ibyo abaturanyi be baheragaho bashimangira ubuzima bubi yari arimo.
Umuryango utuye mu mudugudu wa Karugumya ,akagali ka kigarama, umurenge wa Musha ho mu karere ka Gisagara,babyaye umwana w’umukobwa umaze kugira imyaka ine ,ariko ubu akaba atarabasha kwicara ntavuga no kurya biragoranye.
Nyamasheke: Abaturage basabwe guhinga urusenda rweze bategereza amafaranga none amaso yaheze mu kirere (Video)
Abaturage bo mu murenge wa Karengera w’akarere ka Nyamasheke bavuga ko Umushoramari witwa Furaha abicishije mu buyobozi babashishikarije guhinga igihingwa cy’urusenda ngo kuko cyari kujya kibaha amafaranga abafasha kwivana mu bukene,gusa ngo aba baturage barahinze umusaruro umushoramari arawujyana ntiyabishyura,umuyobozi wa kamwe mutugari twahinzwemo uru rusenda we avuga ko bamenyesheje akarere ko abaturage bambuwe amafaranga gusa ariko ubuyobozi bw’aka karere ntibwigeze bugira icyo butangaza (...)
Kuri uyu wa kane tariki ya 30 Kanama 2018 ,Guverinoma y’u Rwanda ibinyujije muri ministere y’Imicungire y‘Ibiza no gucyura impunzi MIDIMAR ku bufatanye n’ishami ry’umuryango w’abibumbye ryita ku mpunzi HCR,bafunguye ku mugaragaro igikorwa cyo guha impunzi zo mu Rwanda amakarita aziranga azwi nk’indangampunzi.
Bamwe mu bakozi b’umurenge wa Rukumberi n’abanyamabanga nshingwabikorwa ba tumwe mu tugari tuwugize, barashinja gitifu Arcade MURAGIJEMUNGU kubategekesha igitugu no kubatukira mu ruhame bigatuma bahorana impungenge zo kwirukanwa mu kazi.
Gicumbi: Abanyonzi barashinja abayobora koperative yabo COVEGI kunyereza asaga 900.000frws mu myaka ibiri
Bamwe mu bagize koperative y’abakora akazi ko gutwara abagenzi ku magare COVEGI mu karere ka Gicumbi barashinja ubuyobozi bwayo kunyereza asaga ibihumbi magana acyenda y’u Rwanda(900.000frws) akomoka ku misanzu n’imisoro batanga.
Mu gihe usanga hari bamwe mu batuye ibice bitandukanye by’akarere ka Gicumbi bataka ibura ry’amazi,kuri ubu hari bamwe mu batuye umurenge wa Rukomo cyane cyane mu kagari ka Gisiza bavuga ko aho batuye hari ibigega by’amazi bigera kuri bine bishaje n’ibindi byitwa ko ari bishya bikaba byarangiritse ku buryo amazi avamo agasenyera abaturage.


text:
UMUKOBWA WARONGOWE N’UMUGABO WABAGA MU NDA Y’IGITI
Kera habayeho umugabo, bukeye ashaka umugore babyarana umwana w’umukobwa, bamwita Kanyana. Kanyana amaze kuba inkumi, abandi bakobwa baramubwira bati : uzaze tujyane guca imibavu ku giti kitwa umutegarugori. Ku munsi wo kujya yo, aracyererwa, abandi bakobwa baramusiga. Baragenda baca umubavu mu mashami y’igiti, barataha. Bahindukiye bahura na Kanyana, bati: reka tukugabanyirize ku mubavu wacu, dore burije kandi ni kure ntiwahagera, kandi ntiwahagenda wenyine. Kanyana aranga aragenda ngo agiye kuwicira.
Nuko ageze ku giti cy’umutegarugori, aracyurira. Akigeze hagati, gitangira gukaka. Umukobwa agira ubwoba, aramanuka. Uko amanuka, igiti nacyo kikunama gishaka kurimbuka. Umukobwa agera hasi, igiti nacyo kirandukana n’imizi. Kanyana aragenda. Nuko igiti kiramuhamagara kiti : « ye Kanyana, ye Kanyana, mukobwa wa Mukama na Muhanga, ndinda ni jye Karigene». Igiti kimujya inyuma kimuhamagara gityo, nawe afumyamo ariruka. Kanyana akiruka abaza abo bahuye bose iby’icyo giti kivuga. Ababibonye bose bakumirwa bati: aya mahano niho tukiyabona. Umukobwa akuka umutima, yibaza uko aza guhinguka iwabo n’ igiti kimuri inyuma. Ageze mu rugo, igiti kirahamagara kiti : « ye Kanyana, ye Kanyana we, mukobwa wa Mukama na Muhanga, rinda Karigene, rinda Karigene, rinda Karigene » ! Nyina wa Kanyana ngo abyumve ati : ibyo ni ibiki ? Nyirashyano, uramenye ntiwinjire mu nzu. Umukobwa abuze uko agira, ajya mu ndaro yari mu gikari, aricara. Bwije, baha musaza we amata n’ibyo kurya ngo amunshyire. Kanyana biramunanira, kuko yari yakutse umutima. Akimara kuryama, abona umugabo araje amuryamye iruhande aramubwira ati : ni jyewe Karigene, cya giti cyakwomye inyuma. Kanyana ashira ubwoba, aracururuka, bararyamana burinda bucya. Mu museke umugabo arabyuka, asubira mu giti cye cyari gihagaze mu bindi biti byubatse urwo rugo. Bimara igihe kirekire, wa muntu aza nijoro bwacya agasubira mu giti. Aho bigeze, Kanyana abitekerereza musaza we. Musaza we ahengera igicuku kinishye, bose basinziriye, araza atwika cya giti. Kivamo inka n’abagaragu n’abaja, n’ ibintu byinshi.
Amaherezo umugabo arabyuka, agiye kureba igiti cye arakibura. Musaza wa Kanyana wari umaze gutwika cya giti aramubwira ati : igiti na gitwitse, ntakundi tura duturane. Karigene abuze aho yongera kwihisha, asubira mu nzu, abana n’umugore we. Nuko baratunga baratunganirwa.


text:
Urwenya rwanditswe n'umusomyi/umwanditsi ku Igituba witwa Latoute
Agashya muri quartier:umugabo ejobundi yaratashye asanga umugore we aramutukira nyina, umugabo ati "ntiwankangisha icyo gituba cyawe ninjizamo agace k'umubiri ntikagire aho kagera ngo unsuzugurire mama narasohotse mucye n'ibice byanjye byose by'umubiri! Byari week-end lundi umugore ajya ku rukiko rw'ahantu ati "ndarega ubutane!" umugabo ati "nuko ntawenda nyina ngo abe ariwe nirongorera kuko mukunda!"
Par LATOUTE
INKURU BISA
1.Urwenya rw'Igitsina I
2.Urwenya rw'Igitsina II
3.Inganzo y'Igituba
4.Urwenya
5.Urwenya Rusanzwe
6.Urwenya rw'Igitsina
7.Urwenya Tuba!
umugabo,umugore,urugo,urwenya,latoute


text:
Bisi ya RITCO itwaye abantu 60 yakoze impanuka Imana ikinga ukuboko
Bisi y’ikompanyi itwara abagenzi yitwa “RITCO” yavaga i Kigali ijya i Rusizi yakoreye impanuka muri Karongi, abagenzi 60 yari itwaye ntihagira n’umwe ukomereka.
Iyo mpanuka yabereye mu Murenge wa Rugengera mu Karere ka Karongi, mu ma saa sita zo kuri uyu wa kane tariki ya 21 Nzeli 2017.
Iyo bisi ifite nimero za puraki RAD273K, yakoze impanuka igeze ahantu hari ikorosi, ita umuhanda yegama mu muferege uri ruguru y’umuhanda.
Umushoferi wari uyitwaye avuga ko iyo mpanuka yatewe no kubura feri. Abagenzi na bo bahamya yagendaga ku muvuduko muto.
Nyuma y’igihe gito iyo mpanuka ibaye abo bagenzi bohererejwe indi modoka bakomeza urugendo rwabo bajya i Rusizi.
Ibitekerezo ( 10 )
Arega ntacyaba Imana itabishatse
yeeee nihabwe icyubahiro iragikwiye
Imana ishimwe.
ritco iyi society iracyari mu ma societe ajyamo budget yigihugu kd ahombya reta kuki ikora impanuka nyinshi!!! RAD ibura feri gute? bivuze ntgo zikorsha control technique, ikindi kd nuko haba uburangare mu gatanga akazi ku ba chauffeur.
ritco ikora akazi keza ako kugeza nizi saha sindabona yongera inyugu abanyarwanda cg yongere imisoro mu gihugu haracyari byinshi byo gukosoka rwose. turebe!
Imana ishimwe yo yakoze ibyo byose .murakoze !
Ilana ishimwe kubantawe yahitanye
Imodoka za RITCO uburyo zigenda byerekana ko bitajyanye n’icyapa cya speed governor izindi zambara !!! Buriya se yaburiye ahantu hatambika kweri gute ?? Yavuga ko yagize uburangare !!! Hasingizwe Iyarinze abagenzi ntibahagwe.
RURA iziko RITCO itubahiriza amategeko? Ngo na speedgovernors ntazo igira
nonese ntimureba niyo micanga mumuhanda!?niyo yayinyereje nyine


text:
Gira icyo ubwira abandi basomyi.
Mugarura (mugarura2011@gmail.com) a écrit : (9.1.2016)
Ndifuza indirimbo zakera za karahanyuze, mwarakoze kandi gushyiraho urubuga nk’uru
Site Web :
Comment: Hagize umusomyi wagoboka icyifuzo cyawe akazohereza (mp3) ntitwabura kuzishyiraho. Komera (La Redaction)
- Kabeho a écrit…(7.5.2011)
Munyarwanda wese ukund’Igihugu cye!
Gir’amahoro. Ngusabye kuntega amatwi, gusesengura no kuzatanga nawe igitekerezo k’ubyo ngiye ku kubwira.
Nabonye byinshi! Nabonye u Rwanda rwadutsemo n’Abera: Ab’amadini ndetse n’Abarutegetse! Nabayemo mu gihe cy’Ubwami cyaranzwe n’ubumwe bw’Abanyarwanda kugeza ku ngoma y’Umwami Mutara III Rudahigwa alibwo twaciwemo ibice hakurwaho kirazira himikwa amacakubili aliyo yateye abana barwo kuruhunga ndetse n’abasigaye bibaviramo itsembatsemba no kwihorera; guhunga igihugu kuv’ubwo no kugez’ubu bakigihunga! None se munyarwanda ukunda igihugu cyawe amaherezo yacyo n’ayahe?!
Dore igitekerezo cyanjye: Ya kirazira niyo yavanyeho Umwami w’ali ubumwe bw’Umunyarwanda; iradushwanyaguza, idutesha umuco wacu mwiza wa kinyarwanda wali ireme kuli twese! Bwa bumwe bwahindutse inzigo kandi inzigo yacibwaga n’Umwami none se ko uwo Mwami aruheze inyuma mbega iyo nzigo izacibwa n’ande?!
Ibaze nawe utange igitekerezo cyawe.
Mugire amahoro.
Kabeho Nkunzurwanda
***************
-Inkuru ya Kanny (9.4.2011)
maze igihe nibaza ku bibazo biri mu rwanda, nkibaza ku nkomoko yabyo ndetse n’ aho umuti waturuka ariko byambereye insobe. none rero muri ibyo bibazo, reka mvuge kuri iki: ni inde wishe abanyarwanda?
Muri iki gihe hibukwa genocide yakorewe abatutsi, usanga ubuzima bw’ igihugu bwahindutse ku buryo buri wese ashobora kwibwira impamvu. Tugomba kwibuka uko byamera kose. ibyo rero bintera kwibaza, habaye ho kwicana, abantu barishe abandi barishwa.
byatangiye bite , byarangiye bite?
igisubizo ugisanga mu biganiro n’ amagambo avugwa kubera ibi bihe uranga bibogamye cyane ku buryo wibaza icyo wafata n’ icyo wareka. usanga bamwe bigira abere bagashyira ubusembwa ku bandi, bamwe barahohotewe, bakwiye guhozwa, abandi barahemutse bakwiye kubiryozwa. niba hari ushaka kumenya igisobanuro cyo kwibuka ni aho yagishakira.
byatangiye bite?
mu 1990 inyenzi-nkotanyi zarateye , mu gihugu hari amahoro, nta munyarwanda wishishaga undi. ubwo urwanda rwaritabaye kugeza ubwo inyenzi zitsinzwe, ariko zikomeza kujya zigaba ibitero ari nako zikora ibibi byinshi mu gihugu, ubugome bwazo buramenyekana, ari nako zikongeza amacakubiri mu gihugu.
inyenzi-nkotanyi zikomokahe? ni abuzukuru n’ abakomoka ku bategekaga ku ngoma yacyami ya cyera ngo yaba yarigeze gukandamiza rubanda. uko rero bongeraga umurego ku rugamba ni nako barushagaho no gukora ibyaha binyuranye byashojwe no kwica umukuru w’ igihugu. ibyo byavuye mo imyivumbagatanyo ya rubanda.
iyi rubanda yaje kwivumbagatanya ite?
byatangiriye mu mashyaka aho abaturage batojwe kutumvira ubutegetsi, amashyaka menshi akorerwamo na fpr mu mugambi wo kugirango izafate ubutegetsi bitayigoye, inzangano zirahemberwa hagati y’ amoko. ni muri ubwo buryo genocide yakozwemo ubutegetsi butagishoboye kuyihagarika kubera igitutu cya fpr n’ abo yari yaragize ibikoresho.
none ubu ni inde ubibazwa? ni ubutegetsi bw’ abahutu bwariho icyo gihe butashoboye guhangana icyarimwe n’ igitutu cya fpr hamwe n’ imyivumbagatanyo rusange y’ abaturage. ntibashoboye kandi guhosha inzangano zatutumbaga muri rubanda. bizarangira bite? uruhare rwa fpr muri ibi byose rukwiye kugaragazwa kuko hari benshi batisanga muri iyi gahunda kandi bafite ibikomere bakururiwe n’ iyi gahunda yo gufata ubutegetsi , tutirengagije n’ ibyo yateje impunzi zahungaga ibikorwa bibi byayo kuva mu rwanda kugera congo n’ ahandi. ndangije nshimira abasizeho uru rubuga rwo gutanga ibitekerezo, kuko hari benshi bifasha mu komora ibhkomere batejwe n’ ibyabaye mu rwanda.
Kanny.
****************************************
-Inkuru ya Kayisire (29.01.2010)
NDASUBIZA NZABANDORA (Kayisire Ildephonse)
Kuri Nzabandora,
Uyu munsi nzinduwe no gusubiza inkuru nasomye yatangajwe na www.rwandaise.com, sinzi uko nayiguyeho hari ibyo nashakaga muri google birebana na Diyosezi ya Cyangugu. Nongeye kuyisoma kuri www.iwacu1.com numva ngoba kugira icyo nyivugaho. N’ubwo ndi umuporo bwose Kiliziya gatolika yarandeze ku buryo amakuru yayo menshi nyazi.
Nyakubahwa NZABANDORA rero, maze gusoma ibyo wanditse, nasanze ubara izo wabwiwe cyangwa se uri wa wundi ufite ingengwabiterezo y’ifungwa ry’abahutu ku buryo wumva nta muhutu muzima !!! Imana ikubabarire nzajya nkuzirikana mu bisabisho byanje kuko bazabaho kandi muzaturana iteka ryose. Ndetse hari n’igihe uzabakorera bakaguhemba kimwe n’uko nabo bagukorera, abantu ni magirirane
Ndagusubiza nibanda kuri ibi bikurikira :
Wibasiye Musenyeri wa Cyangugu ngo yanga abatutsi ariko ingero watanze ntizifatika namba. Ese hari umupadiri w’umututsi yishe ? Hari se uwo yafungishije ? Gufunga amasakramentu byo ni ihame rya Kiliziya Gatolika kandi afungirwa abakoze ibyaha bigaragarira amaso y’abantu. Ibyo simbitandaho.
Ngo ntahwema gushyigikira abapadiri bakoze itsembabatutsi nka ba padiri Mategeko, Ngirinshuti Tadeyo, Ntimugura…. Ngo yabatangiye na za ruswa !!??
Yewe nzabando ? Wikwitega iminsi kanura ubone, iryo zina niryo riguhuma amaso. Icyanshimishije kurushaho ngo waba ukomoka irusizi. Nahise numva ko ari wowe ahubwo Ngiruwonsanga Tewonesiti yanyujijeho ruswa yo gutanga kugira ngo Mategeko ashinjwe ibihimbano kandi anakatirwe burundu nk’uko byagaragaye mu rubanza !
Urubanza rwa Mategeko nari ndurimo, kuva rutangira kugeza rurangira.Ibyaha yashinjwaga mbere ntibyamuhamye kuko bamushinjaga ibintu byabaye ataragera i Shangi birimo igitero cy’uwitwa Yusufu Munyakazi. Ndabigusubiriramo kuko na njye ababyeyi banjye n’abavandimwe bazize icyo gitero. Nari niteze kumva uko umuntu wanyiciye yisobanura. Kugeza ubu abantu icyo gitero cyageze i Shangi bahari ni ababikira b’i Shangi bari bayobowe n’uwitwa MADALEMA MARISIYANA KAMUZIMA wabyivugiye muri urwo rubanza. None se Musenyeri yari gutanga ruswa y’iki ? Ese yayihaye nde ? Yaba se yaratanze angahe ? Kuki se utamurega ngo akurikiranywe ?Padiri Mategeko yafatiwe muri komini Gisuma hari ku itariki ya 6/6/1997. Dosiye yakozwe yaje kwibaruza ahungutse, ntiyigeze igaragara nta n’urubanza ahafite ! Ibi ndabikubwira nkumuntu ubizi . I Hanika yabaye nta cyaha ahagira. I Shangi naho rwose ntacyo urubanza rwabaye mpibereye, arazira urw’abagabo. Mu irangizarubanza icyaha cy’ibanze ngo ni ukutirega no kutemera icyaha ! !
Vana rero Musenyeri mu nzira ku kibazo cya MATEGEKO nukenera kumenya ibindi bisobanuro uzabaze Madalena ni we babanaga !!!
Ngo ababikira ? Ariko se wigeze ubona umubikira ufite umuhoro cg nta mpongano ?
Niho tugeze, abishe abacu barafunguwe, birirwa bashinja inzirakarengane ! Ngiyo Politiki. Nibihinduka ni wowe musangira, wirirwa ubahembera ngo baragushinjira ababikira n’abapadiri uzabona ko isi ihindukira!.
Rero ngo na Papa Pawulo wa II ayifitemo uruhare?!
Uti Tadeyo ?! Yashinjuwe n’abaturage riva se waragiye he ?
Ngo Lawurenti ? Koko ? None se ari muri Paruwasi ?
Ngo barumuna n’ababyeyi b’abapadiri ?! Icyaha cya Jenoside ni Gatozi nta murumuna nta mukuru, nta mubyeyi buri wese yagombye guhanirwa icyo yakoze. Ababyeyi ba ba padiri na barumuna babo ni nk’abawe igihe uzaba uhanirwa ibi wandika utarabihagezeho umuryango wawe ntuzabibazwe !! Ibaze rero noneho ko ba Nyirubwite barenganijwe !!
Ngo hari abahungishijwe nka Subiza. na Francois ko bafunzwe se baba yarafunguwe uba he ? Ahubwo se bazahozwa amarira ryari y’igihe bafunzwe bazira ubusa ?
Ngo hari abirirwa bandika ibinyamakuru bisebya Leta nka Tomasi !? Ubu se wowe urayubahishije ? Buri muntu wese afite uburenganzira bwo kuvuga ibitagenda neza yaba mu Rwanda cyangwa se mu mahanga. Ni nako bimeze ku birebana no gushinga ishyaka.
Inyandiko yawe yagira akamaro ugiye uvuguruza ibyo banditse ugatanga n’ingero zifatika, aho kwitwaza icyo wenda waba uricyo kugira ngo uhagarare ku burenganzira bw’abandi.
Ngo hari abasize bateye abantu Sida ku bushake! ? Aha ntaho utaniye na wa wundi wabuze icyo yandika ngo Perezida Kagame arwaye SIDA! Abo barwayi ba SIDA niba koko bahari, uretse ko wenda ari ntabo, uzabegere, ubafashe ndetse ubagire inama yo kwifata no kwirinda kuyikongeza mu bandi, bityo bafate imiti igabanya ubukana.Nibiba ngombwa ubashakire n’indyo yuzuye.Bazarama. Ubu se koko ibi hari aho bihuriye na Bimenyimana na Diyosezi ???!!
Ndorimana n’abandi urata bo simbagarukaho, ariko ndagira ngo nkubwireko igihe nzananirwa urugo nubatse ngusabye kutazigera unshima. Ubusaseridoti ni Isakramentu, kubusezeramo ugamije politiki ni agahomamunwa.
Muvandimwe w’I Rusizi, tangira urore, Mategeko yakatiwe n’urukiko rwa Rusizi abantu benshi bari bamaganye mbere y’uko rumuburanisha, none ndabona na we ngo uri uw’iRusizi. Nimuharanire ubutabera, akarere ka Rusizi gatandukane n’iyo Rusizi y’umugezi uhurura, isambira amazi, ibyatsi, amabuye n’ibipfuko,amakara n’ amase
n’ ibindi ntavuze by’umwanda. Zirikana ko na yo ibamo amafi atunga abantu ndetse n’abakire bakaba bayikuraho amashanyarazi. Wari uzi se ko ari isangano riduhuza n’abavandimwe bo muri Congo ? Niribe iriguhuza n’abavandimwe b’abahutu nyabuna!!!!
Duharanire ibyubaka igihugu twirinda gusebanya.
KAYISIRE Ildephonse
Umurenge wa Shangi
Akarere ka NYAMASHEKE
E-mail : kayisire1@iwacu1.com